
NOLOLIEN NE APOSTOL 
NIRI. 



1 Nu li naul uomo nen, O Teofilos, suri nanu ga lesu 

2 ololi ko evuisuiseni, ejepari nambog ga mara tekai 
ni evan mari, evitu ga ni oerai rege Nemuin On 
apostol niri ga ni mu tombotombo e: ko ni eremali 

3 jir, emaur, evitu ne mijen sen, nelelien elep e, eremali 
jir nambog gavul ivij, ko oerai nanu suri batun yanu 

4 se Atua : ko niri ara lik koroti tevi ni, ni oerai niri 
sete para iveligi Jerusalem, para lik terai nanu 
Tata ser oerai, ni oerai, nanu ga kama rogi rege 

5 inu : Jon baptaisi e nui ; ko para baptaisi kami e 
Nemuin On, nambog sete pi lep. 

6 Ko niri ara lik koroti, ara susi e ni, ara oerai, 
Numal, nik kupu ligi keli batun vanu tevi niri Israel 

7 leligen ok rekga? Ko ni oerai e niri, Sete evi nanu 
se kami, kapa rogi uasi nambog ko daron, ga Tata 

8 eligi evi ni numalnen sen, ko para lai derteren tevi 
kami, nambog ga Nemuin On pi vini rege kami: ko 
kami kapa evi jinib noeraien suk rege Jerusalem, ko 
Judia pu su, ko Sameria, ko bogsen vanu jili iel 

9 gatan. Ni oerai nanu nen, ko niri ara meteni, ara 
tekai ni evan mari, ko ni etebitebi rege nambor san. 

10 Ko niri ara meteni melerin eterter, ga ni evel, kapa 
lesi, jinib eru oro tur tevi niri, sunsun seru oera- 
perap, ko oro oerai, Kami jinib ne Calili, erepe kama 

11 tur iel, -kama meteni melerin? lesu gel, ga mara 
tekai ligi kami van rege melerin, ni pi vini keli pi 
repel, erepe kama lesi ni evan rege melerin. 

12 Ko niri ara ivel botouon Olivet, ara lui 
keli van Jerusalem, nutu ga mu to muri 
Jerusalem erepe mara ivel rege nambog ne Sabat. 

13 Ko ara sili regen, ara van lolo aim ga mu to mari, ga 
niri mara lik; Piter, ko Jon, ko Jems, ko Andru, 
Filip, ko Tomas, Bartolomiu, ko Matiu, Jems, 
Alfeus natun, ko Saimon Selote, ko Judas, Jems 

14 natun. Niri kes ara lik, nolor sansan, ara verus, 
sete ara mosi, tevi nevsevih niri, ko Meri, lesu tasu 
sen, ko ni tuan niri. 

1 5 Ko Piter otur evi mari nambog nen rege livu tuan 
niri, (delug ara lik koroti, erepe ogut bulen gavul 

16 eru) ko oerai, Tuak niri, eres para loli jili nanu ga 
naul on oerai, nanu ga Nemuin On erij tui rege 
Devid jigon suri Judas, meri ga mi tekai niri ga 

17 mara totokoni lesu. Ni evi ker san, ko elai nanu 

18 sen rege majigen gel. (Meri nen ouli orosel san e 
noulin nololien ga mi sij sen, ko ouajeni batun uomo 

19 ko ap rege livu, jinen evan vari. Ko niri jili ga 
mara lik Jerusalem ara rogi uasi ; ko niri ara ligi 
orosel nen nisen, erijen ser, Akeldama, evi Orosel 

20 ne dra.) Erepe ara uli naul ne Sam, 

Para loli naim sen m jijici, 
Ko sete jinib san pi lik rfegen : 
ko, 

Jinib mu nij pi lai majigen sen. 

21 Rege jinib niri ga mara koroti tevi ker, nambog jili 

22 ga lesu evini ko evel rege ker, rege Jon baptaisien 
pi jepari nambog ga mara tekai ni eveligi ker, niri 
san pi vi jinib noeraien tevi ker suri meraien sen. 

23 Ko niri ara ligi nueru eru, Josef, nisen keli Barsabas, 

24 ko nisen san keli Justus, ko Mataias. Ko ara verus, 
ara oerai, Nik, Numal, ga ku rogi uasi nolo jinib 
niri jili, kup vuisuiseni kem, nueru san ga nik ku 

25 mereni, ni pi lai majigen, ko pi vi apostol, ga Judas 

26 ouajeni ligi pi van vanu sen. Ko niri ara lif^i lot 
suri nueru ; ko lot evan rege Mataias, ko ara ligi ni 
tevi apostol esegavul dromon san. 

2 Mianko, nambog ne Pentekost evini, niri jili ara 

2 lik koroti nutu sansan. Ko gavilivil, drilan san evel 
rege melerin vini, erepe lig ga mi lep eser, ko ololi 

3 lolo aim ga niri ara lik re^en oun saut. Ko nemer 
ga mi mesek ara remali jir, erepe namb; ko elik 

4 rege niri jili, evises niri. Ko niri jili ara oun saut e 
Nemuin On, ko ara rij uasi nali mu nij, erepe Nemuin 
On ololi niri. 

5 Ko Ju niri sopuon ara lik Jerusalem, jinib ga 
mara res, ara ivel rege vanu ga mo su gok iel gatan 

6 evini. Ko niri ara roei drilan nen, delug ara lik 
koroti, ko nolor ara ekarakar suri, niri jili ara rogi niri 

7 ara rij nali ser. Ko niri jili ara murarog, ko ara 
roromi suri, ara oerai, Kaoa lesi, niri jili ga mara 

8 rij ara evi meri Calili rekga? Ko drama rogi erepe 
se? ker jili drama rogi niri ara rij erijen se ker, 

9 erijen ne vanu ga ker dram iak regen. Ker Partia, 
ko Mid, ko Elamait, ko niri ga mara lik Mesoootemia, 

10 ko Judia, ko Kapadosia; ko Pontus, ko Esia, ko 
Frijia, ko Pamfilia, ko Ijip, ko vanu ne Libia oto 
muri Sairine, ko niri ga mara ivel Rom vini, niri 
Judia, ko niri jinib mu nij ga mara ebitevi niri Judia, 

1 1 niri Kreta ko Arebia, drama rogi niri ara oerai 

12 majigen ga mi lep se Atua, erijen se ker. Ko niri 
jili ara murarog, ko ara rerelegi, ara oerai e niri, 

13 Nanu gel evi sev? Ko niri sopuon keli ara men 
ceraji, ara oerai, Niri ara oun saut e uain ga mi mer. 

14 Ko Piter otur evi mari tevi niri esegavul dromon 
san; ololi drilan evan mari, ko erij tevi niri, oerai, 
Kami jinib ne Judia, ko kami jili ga kama lik Jeru- 
salem, kapa rogi uasi nanu gel, erijen suk pi van 

1 5 rege boro kami. Niri sete ara minemin erepe kami 

16 kama roromi; kapa lesi evi aur itulin ne nambog; 
nanu gel evi nanu ga profet Joel oerai. 

17 Atua oerai, pi remali pi repok rege nambog ga 

vitu nen, 
Nu be jive Nemuik rege jinib niri jili; 
Ko natu noroman ko natu nevsevin se kami para 

rij erijen ne profet, 
Ko melakel se kami oara matur lesi nanu sopuon, 
Ko buretera se jjcami para matur lesi : 

18 Igco, Be jive Nemuik pi van rege jinib ne majigen 

suk, ko nevsevin ne majigen suk rege nam- 
bog nen, kb niri par evi profet. 

19 Ko bu loli nelelien para remali rege melerin 

mari, 
Ko majigen ga piara elep para remali iel gat an; 
Dra, ko namb, ko nusne namb: 

20 Bu loli nial pi vi natomot, 
Ko navul pi vi dra, 

Pu uomo ne nambog se Numal pi vini, 
Nambog ga mi lep, ga mara murarog suri: 

21' Ko pi remali pi repok, niri jili ga para verus nise 
Numal para maur. 

22 Kami jinib ne Israel kapa rogi erijen gel : lesu do 
Nasaret, jinib ga Atua ololi kami kama rogi uasi ni 
eres, kama rogi uasi e majigen ga mi lep niri, ko 
nelelien, ko nanu ga jinib ara muraog suri, ga Atua 
eligi ni pu loli rege livu kami, erepe kami kama rogi 

23 uasi ; ni, ga jinib mara tekai cerasi, ko Atua orogi 
uasi uomo, ko eligi erepok, ko kami kama reviji rege 
nai pelaut, ko kama toro pini e nevere jinib ga mara 

24 sij : ko Atua ololi ni otur evi mari, etelasi nerivera- 
vijen ne mijen, mijen sete ololi uasi pu rototoni ni. 

25 Ko Devid erij suri ni, 

Nu lesi Numal otur re^e nok tui gok vini ; 
Ko ni elik rege neverek imatu, ko sete para loli 
uasi nu bu ru j : 

26 Ko nolok eiri suri, ko nemek orogi eres ; • 
Ko nimbek pi lik tevi neteravien : 

27 Suri nik sete kupu iveligi nemuik pi lik rege Edes, 
Ko sete kupu ligi Jinib On som pi vi nanu ga mi 

mutumut. 

28 Nik ku vuisuiseni nu sel ne mauren ; 

Kupu loli nu pu oun saut e neiren rege nom. 

29 Tuak niri, bu oerai e kami suri buretera Devid, ga 
ni emij, ko ara tevini, ko domb sen oto iel ejepari 

30 leligen. Ko ni evi profet, ko orogi uasi Atua erij 
tevi suri Ni nisen, ni pi ligi san rege ni natun, pi 

3 1 sakel rege tron sen ; ni orogi uasi nanu ^e\ uomo, 
erij suri meraien se Kristo, sete ara li^i ni pi lik rege 

32 Edes, ko ni nimben sete pu mutumut. Atua ololi 
lesu gel otur evi mari, ko kem jili nama evi jinib 

33 noeraien. Ko Atua neveren imatu ololi ni elik mari, 
ko Tata sen elai Nemuin On tevi, ga mu oerai uomo, 
ni ejive nanu gel.ga kami kama lesi ko kama rogi. 

34 Devid sete esa evan rege melerin : ko ni oerai, 

Numal oerai e Numal suk, Kupu sakel rege 
neverek imatu, 

35 Pi jepari nambog ga bu loli niri ga mara ougasi 

nik para evi nai ne belam. 

36 Ko niri jili ne naim ne Israel para rogi uasi uretun, 
ga Atua ololi ni evi Numal ko Kristo, lesu nen ga 
kami kama reviji rege nai pelaut. 

'37 Ko niri ara' rogi, ara rogi erepe nanu san esari 
nolor, ko ara oerai e Piter, ko apostol niri jili, 

38 Tuak niri, kem namba loli sev? Ko Piter oerai. e 
niri, Kami kapa roromi lueni, ko para baptaisi kami 
jili rege lesu Kristo nisen, tevi- netelasien ne nololien 
ga mi sij se kami ; ko oara lai Nemuin On tevi kami 

39 pi vi merenien. Erepe Atua oerai e kami, ko natu 
kami, ko niri jili ga mara lik gasu, niri jili ga lova 

40 Atua pi verus para vini jin. Ko ni erij suri, erijen 
elep, ko eiari niri, oerai, Kami kapa maur ligi dulu 

41 ga mi kapil iel. Ko ara baptaisi niri ga mara lai 
erijen : ko niri erepe ogut ne vasegavul ne vatul ara 

42 ebitevi niri nambog nen. Ko ara lik eterter rege 
nevuisuisenien ko korotian ne Apostol, ko ara otopoi 
otovi bred, ko ara verus. 

43 Ko metuen evan rege niri jili: ko apostol ara loli 

44 nelelien elep, ko majigen ga mi lep. Ko niri jili ga 
mara osuri ara lik koroti, ko ara ligi nanu ser rege 

45 niri jili ; ko ara ouloule nanu ser ko joror, ko ara 

46 ligi evises niri jili, ara Joli eres tevi niri jili. Ko mu 
muri ara lik eterter .e^e tempel, nolor sansan, ko 
ara otopi otovi bred lolo aim ser, ko ara aani nanen 

47 ser tevi neiren ko nolor sansan, ara suruvi Atua, ko 
delug jili ara rogi eres suri niri. Ko mu muri lova 
eligi niri ga para maur ara ebitevi niri. 



3 Ko Piter nueru Jon oro togsa poro van rege tempel, 

2 rege daron ne verusen, evi aur esuan. Ko ara uosi 
]inib san ga b'elan isij nambog ga tasu sen evisi 
ejepari nambog nen, ko ara ligi mumuri rege metali 
ne tempel, ga nisen Eres, pu gunugun merenien rege 

3 niri ga mara sili rege tempel; ni elesi Piter nueru 
Jon poro van rege tempel, ogoni, poro lai merenien 

4 sopuon tevi. Ko Piter emeteni ni, nueru Jon, ko 

5 oerai, Kupu meteni komru, Ko ni emeteni nueru, 

6 ororomi poro lai nanu soouon tevi. Ko Piter oerai. 
Silver suk ejici; ko cold suk ejici; ko nanu ga nu 
tori be elai tevim. Suri lesu Kristo do Nasaret 

7 nisen, kupu ivel. Ko ni orototoni neveren imatu, ko 
esai eraji : ko gavilivil derteren evan rege belan ko 

8 bujin belan. Ko ni orau vi mari, ko otur, ko evel 
sopuon ; ko esili rege tempel tevi nueru, evel, ko 

9 orau, ko osuruvi Atua. Ko niri jili ara lesi ni evel 

10 ko osuruvi Atua: ko ara rogi uasi ni evi meri ga 
me lik, epej meYenien rege Metali ga Meres ne 
Tempel: ko nolor ara oun saut e nomurarogien, ko 
nororomien, suri nanu ga mu loli ni. 

11 Ko ni ototokoni Piter nueru Jon, ko delug jili ara 
oulu koroti ara van jir rege deuvje se Solomon, ara 

12 murarog elep. Piter elesi, ni oerai e delug, Kami 
jinib ne Israel, erepe kami kama murarog suri jinib 
gel? ko erepe kama meteni komru, erepe derteren 
se komru ko nololien ga me res se komru ololi merel 

13 evel? Atua se Ebram, ko Aisak, ko Jekob, Atua se 
tata se ker, osuruvi lesu, Jinib ne majigen sen; ga 
kami kama tekai tueni, ko kama musmus rege Pailet 

14 non, nambog ga ni emarog pi telasi tueni. Ko 
kami kama musmus meri ^a me vi Jinib On, ko Jinib 
ga mi mauos, ko kama oerai para lai tevi kami meri 

15 ga mi reviji pini jinib, ko kama reviji pini Numal 
ne mauren ; ga Atua ololi otur evi mari ligi niri ga 

16 mara mij ; ko kem nam evi jinib noeraien. Suri 
nosurien ne ni nisen, ni nisen ololi merel eterter, ga 
kami kama lesi uasi ko kama rogi uasi : igco nosurien 
ga ni elai tevi, elai mauren ga me res ^el tevi, rege 

17 no kami jili. Ko nu ^u rogi uasi, tuak niri, karni 
kama rerelegi, ko kama loli, ko numal se kami 

18 erepok. Ko nanu ga Atua oerai uomo 
rege jigo profet niri jili, nanu ga mi 
sij ga Kristo sen pu rogi, ni ololi jili 

19 erepok. Ko nolo kami pu roromi lueni suri, ko kapa 
rieni keli, ko para teuasi tueni nololien ga mi sij se 
kami, ko daron ga me res pi vel rege non lova vini ; 

20 ko ni pu koni Kristo ga mara ligi suri kami, evi lesu : 

21 ko ni pi lik rege melerin pi jepari daron ga para loli 
lilani nanu ga mo su gok, ga Atua erij 
suri, e jigo profet on sen, ga mara lik, 

daron ga iel iBfatan eremali, ejepari leligen ok. 

22 Ko Moses oerai, lova Atua ou loli Profet san pu tur 
evi mari tevi kami, rege kami niaken, ni pi repe inu, 
ko kapa rogi ni erij en sen rege nanu ga mo su gok 

23 ga ni pu oerai e kami. Ko pi remali pi repok, nemuin 
niri jili ga sete para rogi profet nen, oara loli para 

24 jijici jili rege jinib. Igco, profet niri jili, Samuel, 
ko niri ga mara vijuri ni, niri jili ga mara rij, ara rij 

25 suri nambog gel. Kami kam evi natu profet niri, 
ko natu naul ga Atua oli tevi tata se kami, ni oerai 
e Ebram, Niri ne naim jili iel gatan para rogi pi 

26 res rege nik natum. Atua okoni Jinib ne majigen 
sen, ga ni ololi otur evi mari eVan ji kami uomo, pu 
loli kami kapa rogi pi res, kapa rieni keli rege nololien 
ga mi sij se kami. 



4 Ko niri ara rij vani tevi delug, jinib on niri, ko 
kapten ne tempel, ko Sadusi niri ara van jir, ara rogi 

2 isij elep suri niri ara. vuisuiseni delugf, ko ara vuisui- 

3 seni lesu evi meraien rege niri ga mara mij. Ko ara 
totoniri, ko ara ligiri rege naim ne kaien, para lik 

4 terai mevi nen : evi iriverivi. Ko niri elep ga mara 
rogi erijen, ara osiiri, ko niri noroman erepe ogut ne 
vasegavul ne valim. 

5 Ko mevi nen, eremali erepel, numal ser, ko bure- 

6 tera, ko jinib ne naul ara lik koroti Jerusalem; ko 
Anas ga me vi batun jinib on, ko Kaiafas, ko Jon, ko 
Aleksander, ko niri jili ga mara evi batun jinib on 

7 niaken. Ko ara liei niri ara tur livu, ara susi, Der- 

8 teren se si, ko suri si nisen, kami kama loli nanu 
gel? Ko Piter, oun saut e Nemuin On, oerai e niri, 

9 Kami numal se delug, ko kami buretera, pora kami 
kama susi e komru lelieren suri nololien ga me res 
ga nomoro loli tevi jinib ga derteren ejici, ko nanu ga 

10 mu loli ni emaur; kami jili kapa rogi uasi, ko delug 
jili ne Israel para rogi uasi, rege" lesu Kristo do 
Nasaret nisen, ga kami kama reviji rege nai pelaut, 
ko Atua ololi ni otur evi mari ligi niri ga mara mij, 

1 1 suri ni, merel otur iel, emaur, rege no kami. Ni evi 
nevut ga kami ga kama eli naim kama mus- 

12 mus, ko ara loli , ni evi batun bogbogsen. Ko 
netelasien ejici rege san keli: sete nisen san keli iel 
gatan ne melerin ga mara lai tevi jinib ga ker drapa 
maur suri. 

13 Ko niri ara lesi Piter nueru Jon sete oro 

medutu, ko ara rogi uasi nueru oro evi 
jinib ga sete ara vuisuisenueru, nueru oro 
eyi jinib naun, niri ara murarog ; mianko 
niri ara rogi uasi suri nueru, ga nueru oro 

14 lik tevi lesu. Ko ara lesi meri ga mara loli mi maur 
otur tevi nueru, sete ara rogi uasi nanu ga para oerai 

15 suri. Ko ara oerai nueru poro van vari ne korotian, 

16 niri ara san ara sopue suri, ara oerai, Drapa loli sev 
tevi jinib gel nueru? uretun nueru oro loli nelelien 
ga mi lep san, ko niri jili ga mara lik Jerusalem ara 

17 lesi, ko sete drama loli uasi drapa oerai ejici. Drapa 
rij pi terter tevi nueru, ko erijen nen sete pi van ji 

18 delug, ko nueru sete poro rij keli suri nisen gel. Ko 
ara verus nueru, ko ara jige eterter nueru sete poro 

19 rij, ko sete poro vuisuiseni suri lesu nisen. Ko Piter 
nueru Jon oro rij lueni, ko oro oerai e niri, Pora pi res 
rege Atua non namba rogi e kami pu omo ne Atua, 

20 kami kapa oerai: kem sete nama loli uasi namba 

21 pereper suri nanu ga nama lesi ko nama rogi. Ko 
niri ara rij keli eterter tevi nueru, ko ara ligeligi 

nueru oro ivel, sete ara lesi nanu ga para revijiri suri ; 
suri delug ; jinib niri jili ara suruvi Atua suri nanu ga 

22 mu loli. Jinib nen, ga mara loli majigen ga mi lep 
ga ni mi maur e, sia sen gavul ivij, ko dromon otoi. 

23 Ko ara ligeligi nueru oro ivel, oro van ji korotian 
ser, ko oro oerai nanu jili ea batun jinib on, ko bure- 

24 tera niri ara oerai e nueru. Ko niri ara rogi, drilan 
evan mari ji Atua, nolor sansan, ko ara oerai, O, 
Numal, nik ga ku loli melerin ko gatan, ko dis, ko 

25 nanu ga mo' su gok gra mara to reger: ga nik ku 
rij e Nemuin On, rege tata se kem Devid jigon, ko 
ku oerai, 

Erepe niri Jentail ara rij lolaren, 
Ko delug niri ara roromi ceresen? 

26 Kig niri ne gatan ara tur erene nuval, 
Ko numal niri ara lik koroti, 

Rege lova, ko rege meri ga ni evaseni: 

27 uretun, rege vanu gel, reo^e lesu, Jinib On ne majigen 
som, ga nik ku vaseni, Erod, ko Pontius Pailet, tevi 

28 Jentail niri, ko delug ne Israel, ara lik koroti, para 
loli nanu ga neverem ko korotian som eligi uomo pi 

29 remali. Ko- leligen ok, Numal, kupu rogi 
erijen lolaren ser ; ko kupu ligeligi jinib 
on ne majigen som niri, para rij erijen 

30 som, metuen bijici; ko nik kupu sarini neverem, 
kupu loliri para maur ; ko para loli nelelien ko majigen 
ga mi lep suri nise lesu, Jinib On ne majigen som. 

31 Niri ara verus, ko nutu ^a mara lik koroti regen 
eririr, ko niri jili ara oun saut e Nemuin On, ko ara 
rij erijen se Atua, metuen ejici. 

32 Ko delug ga mara osuri, nolor sansan, ko nemuiri 
sansan, ko sete san oerai nanu sen san evi ni sen ; 

33 ara ligi nanu jili evises niri. Ko apostol niri ara rij 
suri meraien se Numal lesu, derteren ser elep : ko 

34 deresen elep oto rege niri jili. Ko sete san nanu 
sen ejici: niri jili ga dan ser otoi, ko naim ser otoi, 
ara ouloule, ko ara lai noulin ne nanu ga mara oul- 

35 oule, ko ara ligi rege apostol belan : ko ara ligi evises 
niri jili, erepe niri nanu sen ejici. 

36 Ko Josef, ga apostol ara ligi keli nisen Barnabas 
(evi natu nororomien), Livai natun san, jinib ne 

37 Saiprus, ni dan sopuon otoi, ko ouloule, ko elai mani 
nen, ko eligi rege apostol belan. 



6 Ko jinib san, nisen Ananaias, tevi Safaira 

2 nevsevin sen, ouloule nanu sen sopuon, ko 
otori noulin sopuon pi vi sen, nueru nev- 
sevin sen oro ligi erepok, ko elai noulin sopuon, 

3 ko eligi rege apostol belan. Ko Piter oerai, Anan- 
aias, erepe Setan evan olom, kupu cerecerasi Nemuin 

4 On, ko kupu tori nouli dan sopuon? Daron ga dan 
otoi evi som rekga? mianko nik ku ouloule evi som 
rekga? Erepe ku roromi nanu gel olom? sete ku 

5 vilivilori e jinib, ku vilivilori e Atua. Ko Ananaias 
orogi erijen nen, ouajeni ^atan, ko nemuin eveligi : 

6 ko metuen elep evan rege niri jili ga mara rogi. Ko 
nanuarig ara tur evi mari, ara numbe e ni, ko ara 
uosi evan vari, ko ara tevini. 

7 Ko erepe aur itul asi, nevsevin sen evini, ko sete 

8 orogi uasi nanu ga mi remali. Ko Piter oerai e ni, 
Kupu oerai e nu, kamru komoro ouloule dan noulin 

9 erepok rekga ejici? Ko ni oerai, igco, erepok? Ko 
Piter oerai e ni, Erepe kamru komoro roromi koporo 
cerecerasi e Nemuin se Numal? kupu lesi, bela niri 
ga mara tevini diuan som ara tur rege metali, ko 
ID para uosi tueni nik. Ko ni ouajeni gavilivil rege 
belan, ko nemuin eveligi : ko nanuarig ara vini, ara 
lesi ni emij, ko ara uosi van vari, ara tevini tevi 

11 diuan sen. Ko metuen elep evan rege kalesia niri 
jili, ko rege niri jili ^a, mara rogi nanu gel niri. 

12 Ko nevere apostol ara loli nelelien elep ko majigen 
ga mi lep rege delug ; ko niri ara lik koroti deuvje 

13 se Solomon, nolor sansan. Ko niri sopuon ara 
medutu para bitevi niri: ko delug niri ara rij eres 

14 suri niri; ko niri ga nosurien ser otoi ara vini ji 

15 Numal, niri elep noroman ko nevsevin ; ko ara uosi 
niri ga mara mesi ara van re^e sel, ko ara ligir rege 
malig ko buepe, Piter pi asi nemuin pi jepari niri san 

16 rekga. Ko delug elen ara vini, rege vanu ga mi 
rerali Jerusalem, ara uosi niri ga mara mesi, ko niri 
ga nemuiri ga mara sij olokoloksir, ko niri jili ara 
maur. 

17 Ko batun jinib on oturi evi mari, ko niri jili ga mara 

18 lik tevi (evi korotian ne Sadusi), ko nolor oun saut 
e nougasien, ko ara totoni apostol niri, ko ara ligiri 

19 naim ne kaien. Ko a^elo san se Numal etasi metali 
naim ne kaien natamupog, ko etakai niri ara van vari, 

20 oerai, Kami kapa iel, kapa tur, ko kapa rij rege tempel 

21 erijen jili ne mauren gel. Ko niri ara rogi, ara sili 
rege tempel nata mu rurupog, ko ara vuisuiseni. Ko 
batun jinib on evini, ko niri ga mara lik jin, ko ara 
verus korotoni korotian nen, ko korotian jili ne Israel, 
ko ara koni sopuon para van naim ne kaien, para tekai 

22 niri vini. Ko jinib ne majigen ser ara van, ko sete 

23 ara lesi niri rege naim ne kaien; ko ara lui, ara 
oerai, Nama lesi metali ne naim ne kaien ara terter 
eres, ko niri ga mara metemete ara tur rege metali: 

24 ko nama tasi, sete nama lesi jinib san lolo aim. Ko 
kapten ne tempel, ko batun jinib on niri, ara rogi 
erijen nen, nolor ara sij elep, suri nanu nen pi vi sev. 

25 Ko san evan, oerai e niri, Kapa lesi, jinib niri ga 
kami kama kairiri naim ne kaien, ara lik rege tempel, 

26 ara tur, ara vuisuiseni delu^. Ko kapten evan, tevi 
jinib ne majigen sen, etekai niri, sete ololi eterter ; 

27 suri ga mi medutu e delu^, tara tui piniri. Ko ara 

28 tekai niri vini, ara ligi rege no korotian. Ko batun 
jinib on osusi e niri, oerai, Kem nama jige kami 
eterter, sete kapa vuisuiseni suri nisen gel: ko kapa 
lesi, kami kama loli Jerusalem oun saut e nevuisui- 
senien se kami, ko oto muri kami kapa ligi dra jinib 

29 gel rege kem. Piter ko apostol niri ara rij, ko ara 
oerai, Kem namba loli marogen se Atua pu omo ne 

30 marogen se jinib. Atua se tata se ker, ololi lesu 
otur evi mari, ga kami kama reviji, kama roloni rege 

31 nai san. Ko Atua nevereh imatu eligi ni mari, evi 
Numal, ko Savior, pu loli niri Israel para roromi, ko 

32 ni-pi telasi tuerii nololien ga mi sij ser. Ko kem nam 
evi jinib noeraien e nanu gel niri ; ko Nemuin On ga 
Atua elai tevi niri ga mara loli marogen sen, ni evi 
jinib noeraien. 

33 Ko niri ara rogi nanu gel, ara rogi erepe nanu san 

34 esari nolor, ko ara marog para reviji nini niri. Ko 
san otur evi mari rege korotian, Farisi san, nisen 
Cameliel, evi jinib nevuisuisenien ne erijen ga mi 
mauos, ga delug jili ara rogi ni drilan ; ko ni oerai 

35 jinib nen para van vari sopuon. Ko ni oerai e niri, 
Kami jinib ne Israel, kapa metemete suri kami, suri 

36 jinib gel niri, ko nanu ga kami kapa loli. Rege nam- 
bog uomo nen, Teudas otur evi mari, ko ni oerai ni 
evi jinib ga mi lep; ko jinib sopuon, erepe ogut 
vavij ara ebitevi : to ara reviji pini ni ; ko niri jili ga 
mara loli marogen sen ara oulu sarsar, ko ara jijici. 

37 Mianko Judas ne Calili otur evi mari, rege nambog 
ga mara uli niser, ko ni etekai jinib sopuon ara vijuri 
ni: ko ni emij suri; ko niri jili ga mara loli marogen 

38 sen ara oulu sarsar. Ko nu nu oerai e kami, Sete 
kapa loli nanu pi san rege jinib gel niri, kapa ligeligi 
niri: pora nesopuien ser ko majigen ser pi vi nanu se 

39 jinib, mianko pi mau : pora pi vi nanu se Atua, kami 
sete kama loli uasi pu loli pi mau ; nora kami kapa 

40 loli nuval rege Atua rekga. Ko niri ara marog 
erepok: ko ara verus apostol ara van keli jir, ara 
revijiri, ko ara jige niri sete para rij keli suri lesu 

41 nisen, ko ara ligeligi niri ara ivel. Ko niri ara iveligi 
no korotian, ara iri suri Atua emarog- niri para rogi pi 

42 sij suri Nisen. Ko mu muri, rege tempel, ko lolo 
aim ser, niri sete ara mosi, para vuisuiseni, ko para 
rij suri lesu, ga ni evi Kristo. 



6 Rege nambog nen niri disaipel elep, niri Kris ga 
mara ebitevi meri Judia, ara rij suri niri Ibru, suri 
ga sete ara metemete niri rege nanen ga mara lai 

2 mu muri tevi nevsevin g^a diuan ser ara mij. Ko 
niri esegavul dromon eru ara verus korotoni delug 
ne disaipel para vini jir, ko ara oerai, Sete eres kem 
namba iveligi erijen se Atua, ko namba metemete 

3 nanen. Kami tuak, kapa pej rege kami, jinib pi 
ambut ga mara rij me res suriri, ga mara oun saut e 
Nemuin, ko nuroguasien, ko kem namba li^i niri rege 

4 maji^en gel. Ko kem namba lik m terter rege 

5 verusen, ko majigen ne erijen. Ko niri jili ara rogi 
erijen nen eres: ko ara ligi Stifen, jinib ga mo oun 
saut e nosurien ko Nemuin On, ko FiliD, ko Prokoros, 
ko Nikanor, ko Timon, ko Parmenas, ko Nikolas, pro- 

6 selait san ne vanu Antiok: ko ara li^i rege apostol 
nor : ko niri ara verus, ko ara ligi neverer reger. 

7 Ko erijen se Atua uruj, evi elep; ko niri ^a mara 
evi disaipel ara ruj evi eleo buelak rege Jerusalem ; 
ko jinib on niri elep ara loli nanu ne nosurien. 

8 Ko Stifen, oun saut e deresen ko numalnen, ololi 

9 majigen ga mi lep, ko nelelien rege delug. Ko niri 
sopuon ga mara evi korotian ne Libertin, ko niri 
Sairene, ko niri Aleksandria, ko niri Silisia, ko Esia, 

ID ara rij tevi Stifen. Ko sete ara loli uasi para tur 

1 1 evi mari rege nuroguasien ko Nemuin era ni erij e. Ko 
niri ara loli jinib sopuon ara cereceris, ara oerai, Kem 
nama rogi ni erij erijen ga mi sij suri Moses ko suri 

12 Atua. Ko ara loli nolo delug, ko buretera niri, ko 
jinib he naul ara sij suri, ko ara van jin, ko ara 

13 totoni, ko ara tekai ni evan ji korotian, ko ara ligi 
jinib ga mara cereceris, ko niri ara oerai, Merel sete 
omosi pe rij erijen suri naim on^ ko suri erijen ga mi 

14 mauos ; nama rogi ni oerai, lesu do Nasaret nen pu 
lokoloksi vanu gel, ko pu loli jinib sete para loli 

15 nanu ga Moses elai tevi ker. Ko niri jili ga mara 
lik rege korotian ara meteni ni, ara lesi non erepe 
non agelo. 



7 Ko batun jinib on oerai, Nanu gel erepok rekga? 

2 Ko ni oerai, 

Tuak niri, ko tata niri, kapa rogi. Atua ne nosuru- 
vien eremali ji tata se ker Ebram, nambog ga ni me 
lik Mesopotemia, uomo ne ni elik Haran, ko oerai e 

3 ni, Kupu veligi vanu som, ko nik niaken, ko kup vini 

4 rege vanu ga be vuisuiseni nik. Ko ni eveligi vanu 
ne Kaldea, ko elik Haran : mianko tata sen emij, Atua 

5 ololi ni elik vanu gel^ ga kami kama lik e : ko sete 
elai dan sopuon evi sen regen, ejici, sete elai nutu era 
ni pi ligi belan regen : ko ni oerai ni pi lai tevi, pi vi 
sen, ko natun ga pi vijuri ni, namboc^ ga ni natun san 

6 ejici. Ko Atua oerai erepel, ga ni natun para lik 
rege vanu mu nij, ko para tekai niri para loli majigen, 

7 ko para loli pi sij teviri sia pu gut pi vavij. Ko 
Atua oerai, Nu be rij suri vanu ga niri para majig 
tevi: ko pu su, niri para vini ko para loli majigen suk 

8 rege vanu gel. Ko ni elai naul ne sirkumsision tevi: 
ko Ebram evisi Aisak, ko ololi ni elalos rege nambog 
oualin, ko Aisak evisi Jekob, ko Jekob evisi Patriark 

9 esegavul dromon eru. Ko Patriark niri, ara ougasi 

10 Josef, ko ara ouloule ni evan Ijip: ko Atua elik tevi, 
ko etekai ni rege nanu ga mi sij ga mara loli ni, ko 
elai deresen tevi, ko nuroguasien rege no Fero, numal 
ne Ijip ; ko ni ololi evi Numal rege Ijip, ko rege naim 

11 sen osu. Mianko daron gra mi sij evini rege Ijip 
jili ko Kenan jili, ko niri jili ara rogi isij : ko tata 

12 se ker sete ara lesi nanen sopuon. Ko Jekob Drogi 

13 korn otoi Ijip, ni okoni tata se ker, uomo nen. Ko 
ara van varu nen Josef ololi tuan'iiiri ara rogi uasi 

14 ni; ko Fero elesi uasi Josef niaken. Ko Josef 
okoniri para verus tata sen Jekob vini jin, ko niaken 

15 niri jili, niri gavul ambut dromon elim. Ko Jekob 
ojumbul van Ijip; ko ni emij, ko tata se ker ara mij ; 

16 ko ara uosi niri ara van Sikem, ara ligiri rege domb 
ga Ebram ouli ji Hamor natun, rege Sikem, noulin 

17 evi silver. Mianko daron ga Atua eligi uomo ievmi 
muri, ga Atua oerai e Ebram, delug ara maur, ko 

18 niri elep Ijip^ ejepari nambog ga jinib san keli ga 

19 sete orogi uasi Josef evi Numal Ijip. Ni ololi ceresen 
tevi ker niaken, ko ololi isij tevi tata se ker, para soro- 

20 tueni bibi ser suri ga sete para maur. Ko Moses ak 
rege daron nen, ko ni nimben eres elep; ko ara 

2 1 metemete ni naim se tata sen navul itul : ko ara 
sorotueni, Fero natun nevsevin ouosi, ko emetemete 

22 ni evi natun. Ko ara vuisuiseni Moses nuroguasien 
jili se niri Ijip; ko ni eterter rege erijen sen ko 

23 majigen sen. Ko ni sia sen oto muri gavul ivij, 
nolon ololi ni evan, pi lesi tuan niri, Israel natun. 

24 Ko elesiri ara loli isij tevi niri san^ ni emetemete, ko 
ebitevi meri ga mar a loli mi sij tevi, ko ereviji meri 

25 Ijip: ko ni ororomi tuan niri para rogi uasi Atua pi 
tekai tueni niri e ni neveren; ko niri sete ara rogi 

26 uasi. Mevi nen ni eremali ji nueru eru ga moro 
palapal, ko ni ora pu loli nolo nueru pi sansan keli, 
oerai, Numal nueru, komoro evi niaken; erepe 

27 komoro loli isij tevi kamru? Ko meri ga mu loli mi 
sij tevi tuan otoni ni pi vel, oerai, Isi ololi nik ku vi 

28 numal ko meri ga mu loli lilani rege kem? Ku marog 
kupu reviji pini inu erepe nik ku reviji pini meri Ijip 

29 minivi? Ko Moses oulu suri erijen nen, ko elik rege 
vanu Midian, ko evisi natun noroman eru rege vanu 

30 nen. Mianko sia gavul ivij osu, agelo san eremali 
jin rege meruer ne botouon Sainai, rege muro namb, 

31 rege nai san. Ko Moses elesi, ni omurarog suri 
nanu ga mi lesi: ko evan muri, pi lesi, lova drilan 

^2 evan jin, oerai, Nu nu vi Atua se tata som, Atua se 
Ebram, ko Aisak, ko Jekob. Ko Moses eririr ko 

33 imdutu pi lesi. Ko lova oerai e ni, Kupu telasi tueni 
siu rege belam: nutu ga nik ku verasi evi dan on. 

34 Uretun, nu nu lesi neriveravijen ne jinib suk rege 
Ijip, ko nu rogi niri ara ger, ko nu jumbul, be tekai 
tueni niri: ko kupu vini, bu koni nik kupu van Ijip. 

35 Moses gel ga niri mara musmus, ara oerai, Isi eligi 
nik ku vi numal, ko meri ga mu loli lilani? Atua 
okoni ni evi numal, ko meri ga mi tekai tueni niri e 



Digitized by VjOOQIC 



BATUN 7. 17 

36 neverc agelo ga mi remali jin rege nai. Jinib nen 
etekai niri, ololi majigen ga mi lep ko nelelien, rege 
Ijip ko rege Dis Sogsog, ko rege meruer sia gavul 

37 ivij. Ni evi Moses ga mo erai e Israel natun, Atua 
pi ligi profet San se kami rege kami niaken erepe 

38 inu. Ni evi meri ga me lik rege kalesia rege meruer, 
tevi agelo ga me rij tevi ni rege botouon Sainai, ko 
tevi tata se ker : ko ni elai erijen ne 

39 mauren ga mi lai tevi ker: ko tata 
se ker sete ara loli suri erijen sen, ara toni 

40 ni pi vel, ko ara rieni keli, nolor evan Ijip, ara oerai 
e Eron, Kupu loli demij sopuon tevi ker^ga para uomo 
ker: ko Moses ga mi tekai ker drama iveligi vanu 

41 Ijip, drama rerelegi nanu ?a mu loli ni. Ko niri ar^ 
loli naturi kau san reje^e hambog nen, ko ara lai nanu 
ga para suli tevi aidol nen, ko ara iri suri majigen nc 

42 nevere niri. Ko Atua erieni, ko elai niri nara maiio 
tevi nanu ne melerin; erepe ara uli naul ne profet 
niri,' 

Kami kama lai tevi inu nanu ga kama reviji ko 

kama suli. 
Sia gavul ivij rege meruer rekga, O naim ne 

Israel. 

43 Ko kami kama tori naim on se Molok, 
Ko moju se demij Refan. 

Demij niri ga kama loli, kapa lotu e niri: 
' Ko nu bu uosi kami kapa van deuvjen Babilon. 

44 Tata se ker ara tori naim on ne erijen rege meruer, 
erepe ni ga me rij tevi Moses eligi, ni pu loli pi repe 

45 nemuin nen ga ni elesi. Ga tata se ker ara uosi, 
rege nambog ser, tevi Josua, nambog ga niri ara 
lai nanu se jinib ne vanu nen, ga Atua otoni tueni 
niri rege no tata se ker, ejepari nambog se Devid; 

46 ga me lai deresen rege Atua^non, ko emarog pu loli 

47 naim se Atua se Jekob. Ko Solomon eli naim san tevi. 

48 Ko meri ga drom sen Mari sete elik lolo aim ga 
neverer ara loli; erepe profet oerai, 

49 Melerin evi tron suk, 

Ko gatan evi nai ne belak: 

lova oerai, kami kapa eli naim ga mi repe se 

tevi inu? 
Ko sev evi nutu ne mosien suk? 

50 Nu neverek sete oloH nanu jili rekga? 

51 Kami ga noue kami eterter, ko nolo kami ko boro 
kami sete elalos, kama musmus Nemuin 
On mu muri : kami kama loli erepe tata se kami ara 

52 loli. Profet evis ga tata se kaipi sete ara loli isij 
tevi? ko ara reviji pini niri ga mara evuisuiseni uomo 
ga Meri ga mi mauos pi vini ; ko leligen ok kami kama 
evi niri ga mara tekai cerasi ni, ko mara reviji pini ; 

53 kami ga mara lai erijen ga mi mauos tevi kami, erepe 
agelo ara ligi, ko kami sete kama tori. 

54 Ko niri ara rogi nanu gel, ara ro^i erepe nanu san 

55 esari nolor, ko ara oroliu regen. Ko ni nolon oun 
saut e Nemuin On, emeteni melerin eterter, Ko elesi 

: Atua nosuruvien sen, ko lesu otur rege Atua neveren 

56 imatu, ko oerai, Kapa lesi, nu lesi melerin etepir, ko 

57 jinib Natun otur rege Atua neveren imatu. Ko niri 
ara kail, drilar evan mari, ko ara torori orore boror, 

58 ko ara oulu regen, nolor sansan; ko ara sorotueni ni 
evan vari gaim nen, ko ara tui nevut e : ko niri ga 
mara tui ara ligi sunsun ser rege bela melakil san, 

59 nisen Sol. Ko ara tui Stifen, ko ni everus lova, ko 

60 oerai, Numal lesu kupu lai nemuik. Ko ni ejiba, ko 
everus, drilan evan mari, oerai, Numal sete kupu ligi 
nololien ga mi sij gel rege niri. Ni oerai nanu nen ko 

8 ematur. Ko Sol emarong ni pi mij. 

Rege nambog nen neriveravijen ga mi lep otur evi 
mari rege kalesia ga mara lik Jerusalem ; ko niri jili 
ara lik sarsar rege vanu ne Judia ko Sameria : apostol 

2 niri ara san ara lik. Ko jinib ga mara res niri ara 

3 tevini Stifen, ko ara tigsi elep. Ko Sol olokoloksi 
kalesia, esili lolo aim niri jili, ereve noroman ko 
nevsevin, ko eligi niri naim ne kaien. 

4 Ko niri ea mara lik sarsar ara ivel, ara vuisuiseni 

5 erijen. Filip ojumbul, evan vanu Sameria, evuisui- 

6 seni e niri suri Kristo. Ko delug, nolor sansan, nra 
rogi nanu ga Filip oerai e niri, ara rogi, ko ara lesi 

7 nelelien ga ni ololi. Nemuiri ga mara sij ari vari 
rege niri elep ga mara lik reger, ara kail, drilar evan 
mari: ko niri elep ga mesien palsi ololiri, ko niri ga 

8 belar isij ara maur. Ko neiren elep rege vajiu nen. 

9 Ko jinib san elik, nisen Saimon, ga mu loli botut rege 
vanu nen tui, ko ololi niri Sameria ara murarog, 

10 oerai ni evi jinib ga mi lep san : ko niri jili ara rogi ni 
drilan, niri ga ualili, ko niri ga mara elep, ara oerai, 
Merel evi derteren se Atua, ga mara oerai Mi lep. 

11 Niri ara rogi ni ^rilan, suri ga tui ni ololi niri ara 

12 murarog e botut sen. Mianko niri ara osuri Filip 
ga mi vuisuiseni erijen ga me res suri batun vanu se 
Atua, ko suri lesu Kristo nisen, ko ara baptaisi niri, 

13 noroman sopuon, ko nevsevin sopuon. Ko Saimon, 
ni osuri: ko aralDaptaisi ni, ko ni elik tevi Filip; elesi 
nelelien ko majigen ga mi lep ga mara loli, ko ni 
omurarog. 

14 Mianko apostol niri ga mara lik Jerusalem ara rogi 
niri Sameria ara lai erijen se Atua, ara koni Piter 

15 nueru Jon oro van jir: ga moro jumbul oro van, 

16 oro verus suri, ga para lai NemuinOn: suri ga ni sete 
oer evan rege niri san : ara baptaisi niri evan rege Numal 

17 lesu nisen. Ko ara ligi neverer reger, ko Nemuin On 

1 8 evan reger. Ko Saimon elesi apostol oro ligi neverer 
rege jinib niri, ko Nemuin On evan reger, ni ora pi 

19 lai mani tevi nueru, oerai, Koooro lai derteren gel tevi 
inu, meri ga be ligi neverek regen, ni pi lai Nemuin 

20 On. Piter oerai e ni. Silver som pi jijici tevi nik, 
suri ga nik ku roromi kuou lai merenien se Atua suri 

21 mani. Nanu som ejici rege nanu gel: suri ga nolom 

22 sete eres rege Atua non. Nolom pu lulului suri 
nololien ga mi sij som gel, ko kupu verus Numal, pora 

23 ni pi telasi tueni nororomien ne nolom. Nu lesi nik 
ku lik rege nanu ga mi melemel, ko nekaien ne nanu 

24 ga mi sij. Ko Saimon erij, oerai, Kamru koporo 
verus Numal suri inu, sete nanu san ga kamru komoro 
oerai, pi vini rege inu. 

25 Nueru oro vuisuiseni, ko oro oerai erijen Se Numal, 
ko oro lui keli oro van Jerusalem, oro vuisuiseni erijen 
ga mi res tevi vanu elep ne Sameria. 

26 Ko agelo san se Numal erij tevi Filip, oerai, Kupu 
tur evi mari, kupu van rege Saut, rege sel ga mu 

27 jumbul Jerusalem ko Cesa : nutu nen e^)^i meruer. Ni 
otur evi mari ko evel : kupu lesi, jinib san ne Etiopia, 
evi lunok, numalnen sen elep, rege Kandase numal 
nevsevin ne Etiopia, ni emetemete nijor sen jili, ni 

28 evan Jerusalem, pu lotu. Ko mu lui, me lik rege 

29 jariot sen, ko evev profet Aisea. Ko Nemuin oerai e 

30 Filip, Kupu van muri, kuou bitevi jariot gok. Ko 
Filip oulu evan jin, ko oro^i ni evev Aisea profet, ko 

31 oerai, Ku rogi uasi nanu ga ku evev? Ko ni oerai, 
Bu rogi uasi pi repe se, nora san sete pi vuisuiseni 

.32 nu? Ko ni eiari Filip pi sa, ko oi sakel tevi. Ko nutu 
ne naul on ga mi evev evi nanu gel, 

Ara tekai ni erepe sio ^a pi van rege mijen ; 
Erepe lam, epereper reee no meri ga mi tevei tueni 

silivin, 
Ni erepok, sete eiiag: 

33 Nambog ga mu rogi mi sij, ara lai tueni erijen ga 

mi mauos sen : 
Ko isi pe rij suri dulu sen? 
Suri ga mara lai tueni mauren sen iel gatan. 

34 lunok erij keli tevi Filip, oerai, Nu susi nik, profet 
erij nanu gel suri si? suri ni, rekga suri jinib mu nij. 

35 Ko Filip erij tevi, evuisuiseni ni suri lesu, rege naul 

36 on nen uomo. Ko nueru oro ivel suri sel seru, oro 
van ji nui san ; ko lunok oerai, Kupu lesi, nui gel ; 

38 sev ejige nik kupu baptaisi nu? Ko ni oerai jariot 
pu tur: ko nueru oro jumbul van rege nui nen, Filip 

39 nueru lunok; ko ebaptaisi ni. Ko nueru oro togsa 
rege nui, Nemuin se Numal ouosi tueni Filip", ko 

40 lunok sete elesi keli, ko ni evel suri sel sen, eiri. Ko 
ara lesi Filip rege Asotas : ko ni asi, ko evuisuiseni 
erijen ga me res rege vanu jili, mianko ejepari 
Sesaria. 



9 Ko Sol, erij lolaren ko mijen re^e disaipel niri se 

2 Numal, evan ji batun jinib on, ko oeoni naul ga ni pu 
tori pi van Damaskus, tevi naim ne lotuen niri, pora ni 
pi lesi jinib sopuon ne Sel nen, pora noroman rekga 
nevsevin, ni pi kai totoni niri, ko pi tekairi para van 

3 Jerusalem. Ni evel, mianko evini muri Damaskus: 

4 gavilivil muron ne melerin san oror ererali ni: Ni 
ouajeni van g^atan, ko orogri drilan san oerai e ni, Sol, 

5 Sol, erepe nik ku reviji nu? Ko ni oerai, Nik ku vi si, 
Numal? Ko ni oerai, Nu vi lesu, ga nik ku reviji: 

6 Kupu tur evi mari, kupu van gaim nen, ko para oerai 

7 e nik nanu ga kupu loli. Ko niri ga mara ivel teyi, 
ara tur, ara Epereper, ara rogi drilan, ko sete ara, lesi 

*^ jinib san. Ko Sol emera ligi dan ; ko meten okulu, 

sete elesi nanu san ; ko ara totoni neveren, ara tekai 

9 ni, ko ara ebitevi ni evan Damaskus. Ko ni elik nam- 

bog itul, sete okulu, ko sete aan, ko sete eminemin. 

lo Ko disaipel san elik Damaskus, nisen Ananaias; ko 

Numal oerai e ni, ga ni ematur, Ananaias. Ko ni oerai, 

J I Kupu lesi, Inu le gel, "Numal. Ko Numal oerai e ni, 

Kupu tur evi mari, kug van rege sel ga nisen Mimauos, 

ko kupu van naim se Judas, kupu susi san nisen Sol, 

12 jinib ne Tarsus: kupu lesi, ni everus ; ko elesi jinib 
san nisen Ananaias evini, ko eligi neveren regen, pu 

13 loli ni pu kulu keli. Ananaias oerai, Numal, nu rogi 
niri elep ara rij suri meri nen, nanu ga mi sij elep 

14 ga ni ololi tevi jinib ga mara res som, Jerusalem: ko 
ni evini iel otori numalnen ji batun jinib on niri, ga ni 

15 pi kai totoni niri jili ga mara verus suri nisem. Ko 
Numal oerai e ni, Kupu ivel suri sel som : nu liei ni pi 
vi biles ga me res suk, pi lai nisek pi van rege no Jen- 

16 tail niri, ko numal niri, ko Israel natun niri: ko bu 
loli ni pu rogi uasi nanu ga mi sij pi lep ga ni pu 

17 rogi pi sij suri nu nisek. Ananaias evel, ko esili lolo 
aim nen ; ko eligi neveren regen, oerai, Tuak Sol, 
Numal, evi lesu, ga mi remali jim rege sel ga nik ku 
vini ,okoni nu, ga nik kupu kulu keli pi res, ko nolom 

18 pu oun saut e Nemuin On. Ko gavilivil nanu sopuon 
ara evitan rege meten, erepe bereten, ko ni okulu eres ; 

19 ko ni otur evi mari, ko ara baptaisi ni ; ko ni aan ko 
nijnben eterter keli. 

Ko ni elik nambog sopuon tevi disaipel niri ga mara 

20 lik Damaskus. Ko gavilivil, rege naim ne lotuen, ni 

21 evuisuiseni, ga lesu, ni evi Atua natun. Ko niri jili 
ga mara rogi, ara murarog, ara oerai, Ni sete evi meri 
ga mu lokoloksi rege Jerusalem, niri ga mara verus 
suri nisen gel rekga? ko ni evini iel suri nanu nen, pi 
kai totoni, ko pi tekai niri para van rege no batun jinib 

22 on niri. Ko Sol derteren sen uruj evi elep, ko ni 
ololi Ju niri ga mara lik Damaskus sete ara rij, ololi 
niri. ara rogi uasi, meri nen evi Kristo. 

23 Mianko nambog elep osu, Ju niri ara sopue para 

24 reviji pini : Ko Sol oro^i nesopuien ser. Ko niri ara 
metemete metali natamerin ko natamupog, para 

25 reviji pini ni: Ko jinib sen ara tekai ni natamupog, 
ko ara jumbuli ni rege nauor nen, rege nara san. 

26 Mianko ni evan Jerusalem, ora pi bitevi disaipel niri ; 
ko niri jili ara medutu e ni, sete ara osuri ni evi 

27 disaipel. Ko Barnabas ebitevi ni, ko etakai evan ji 
apostol niri, ko oerai niri ni elesi Numal rege sel, ko 
Numal erij tevi, ko ni evuisuiseni rege Damaskus sun 

28 lesu nisen, metuen ejici. Ko ni ebitevi niri, evini ko 

29 evel rege Jerusalem, evuisuiseni suri lesu nisen, 
metuen ejici: ko ni erij, ko osopue rege niri Cris tja 

30 mara evi Ju ; ko oto muri para reviji pini. Mianko 
tua niri ara rogi, ara tekai ni ojumbul van Sesaria, ko 
okoni ni evan Tarsus. 

31 Ko demat oto rege kalesia rege Judia ko CaUJi, 
ko Sameria jili, ko niri ara maur eres ; ara ivel rejje 
metuen se lova, ko nororomien se Nemuin On, ko niri 
elep ara vini jir. 

32 Ko eremali erepok, Piter evan rege vanu jili, ko 
ojumbul evan ji jinib ga mara res ga mara lik Lida. 

33 Ko elesi rege vanu nen jinib san nisen Eneas, ga mi 
matur rege malig sen sia ouil ; suri ^a mesien palsi 

34 ololi. Piter oerai e ni, Eneas, lesu TCristo ololi nik 

35 ku maur: kupu mera, kupu loli lilani malig som. Ko 
ni emera gavilivil. Ko niri jili ga mara lik Lida ko 
Saron ara elesi ni, ko ara rieni van ji Numal. 

36 Ko disaipel san elik Jopa, nisen Tabita, nevuisui- 
senien nen evi Dorkas : vinen ololi majigen ga mara 

37 res, ko merenien elep mu muri. Mianko rege nam- 
bog nen ni emsi, ko emijepa: ko ara jivili ni, ko ara 

38 ligi lolo aim san g:a mu to mari. Ko Lida oto muri 
Jopa: disaipel niri ara rogri Piter elik Jopa, ara koni 
jinib eru van jin, ara eiari ni, ara oerai, Sete kupu 

39 lolola kupu vini ji kem. Piter otur evi mari ko evan 
ji nueru. Ko evan jir, ara tekai ni van lolo aim ga 
mu to mari: ko nevsevin niri ga diuan ser ara mij 
ligi ara tur muri, ara ti^sfsi, ko ara loli ni elesi sunsun 

40 elep ga Dorkas ololi, nambog ga ni me lik jir. Piter 
ololi niri jili ara van vari, ko ni ejiba, ko everus; ko 
erieni van ji ni ga mi mij, oerai, Tabita, kupu mera. 

41 Ko ni okulu ; ko elesi Piter, ni elik ramos. Ni oroto- 
toni neveren, ko esai eraji^; ko everus jinib <rB, mara 
res niri, ko nevsevin ga diuan ser ara mij ligi, elai 

42 ni tevi niri, emaur. Ko niri ara rojg;i rege Jopa osu : 

43 ko niri elep ara osuri Numal. Ko ni elik Jopa nam- 
bog elep, elik ji jinib san nisen Saimon, ni evi taner. 

10 Ko jinib san elik Sesaria, nisen Kornelius, ni evi 
senturion ne melig jinib nuval, ga me vi melig ne Itali, 

2 evi jinib ga me res, meri ga mi medutu Atua, tevi 
naim sen niri jili, ni elai merenien elep tevi jinib, ko 

3 everus Atua mu muri. Ni ematur lesi, oto elimijer, 
rege aur e^uan ne nambo^, agelo se Atua san evini 

4 jin, ko oerai e ni Kornelius. Ko ni, emeteni ni 
eterter, ko imdutu, oerai, Sev ko? Numal. Ko 
oerai e ni, Verusen som, ko merenien som ara van 

5 mari, ololi Atua ororomi nik. Ko leligen ok kupu 
koni jinib sopuon para van Jopa, para tekai Saimon 

6 vini, ko ni nisen san keli Piter : ni elik naim se jinib 
san nisen Saimon, ni evi taner, naim sen oto galu. 

7 Ko agelo ga me rij tevi, evel, ni everus jinib eru ga 
moro majigen naim sen, ko jinib nuval ga me res 

8 san ga mi bitevi ni mu muri ; ko oerai e niri nanu 
jili, okoniri para van Jopa. 

9 Niri ara ivel suri sel ser, ko mevi nen, ga mara 
van muri vanu nen, Piter esa evan mari ne naim, pi 

ID verus, evi aur esuan: ko numer aji ni, ko emarog pi 

1 1 aan : ko niri ara loli lilani, ni ematur ; ko elesi melerin 
etepir, ko biles san evini gatan, erepe kalik ga mi lep 

san, ga mara tori bogsen ivij, ko ara jumbuli van 

12 gatan: ko nanu jili ga belar ivij ara to regen, ko 
nanu ga mara era rege dan, ko numun ne melerin niri. 

13 Ko drilan san evan jin, oerai, Kupu tur evi mari, 

14 Piter; kupu reviji, ko kupu roi. Piter oerai, Sete 
pi repok, Numal ; nu sete nu roi nanu san isij, ko sete 

15 ouokuok. Ko drilan evan keli jin varu nen, oerai, 
Nanu ga Atua ololi ouokuok, nik sete kupu oerai isij. 

16 Ko ara loli nginu nen vatul : ko ara lai keli biles nen 
evan reere m<*lerin gavilivil. 

17 Ko Piter ererelegi olon, ko ororomi elep suri nanu ga 
mi matur lesi evi sev, kapa lesi, jinib niri ga Kornelius 
okoniri, ara tur rege metali, ara susi rege sel naim 

18 se Saimon, ko ara verus, ko ara susi ga Saimon ga 

19 nisen keli Piter, elik re?en. Ko Piter ororomi vani 
nanu ga mi matur lesi, Nemuin oerai e ni, Kupu lesi, 

20 jinib itul ara epej e nik. Kupu tur evi mari, ko 
kupu jumbul, ko kupu iel tevi niri, metuen by jici : 

21 suri ga nu nu koni niri. Ko Piter ojumbul, evan ji 
jinib nen niri, ko oerai, Kapa lesi, nu nu vi meri 
ga kami kama pej : sev evi nanu ga kami kama vini 

22 suri? Ko niri ara oerai, Kornelius, Senturion san, 
jinib ga me res, ga mi medutu Atua, ko niri jili ne 
vanu Judia ara rij eres suri, ko Atua okoni agelo on 
san evan jin pu oerai e ni, nik kupu vini ji naim sen, 

23 ni pu rogi erijen som sopuon. Ko ni oerai niri para 
van lolo aim, ko eligi niri para matur. 

Mevi nen, ni emera, ko evel tevi niri, ko niri 

24 kalesia sopuon ne Jopa ara ebitevi. Ko mevi keli 
ara sili ara van Sesaria. Ko Kornelius elik terai 
niri, tevi niaken niri, ko selen niri ga ni everus koro- 

25 toniri. Ko eremali erepok: Piter esili, Kornelius 

26 eseuit e ni, ko ouajeni re^e belan, olutu e ni. Ko 
Piter ololi ni otur evi mari, oerai, kupu tur evi man ; 

27 nu nu vi jinib erepe nik. Ko erij tevi, ko evan lolo 

28 aim, ko elesi niri elep ara lik koroti. Ko ni oerai e 
niri, Kami kama rogi uasi evi nanu ga sete emauo^? 
jinib ga me vi Ju pi bitevi jinib ne vanu mu nij, ko 
pi van jin ; ko Atua ololi nu nu rogi uasi nu sete bu 

29 oerai jinib pi san ni isij, ko sete ouokuok: suri nann 
gel nu nu vini, sete nu musmus, ga nik ku oerai be 
vini. Suri nanu nen nu susi e kami, erepe kama 

30 oerai nu be vini. Ko Kornelius oerai, Bogen ivij 
ejepari aur gel, nu nu lik lolo aim suk rege aur esuan ; 
ko kupu lesi, jinib san otur rege nok, sunsun sen 

31 oeraperap, ko oerai, Kornelius, ara rogi verusen som, 
ko Atua ororomi merenien ga nik ku loli rege non. 

32 Kupu koni jinib sopuon para van Jona, para verus 
Saimon, ga nisen keli Piter ; ni elik lolo aim se 

33 Saimon, ga me vi taner, galu. Ko nu koniri ara 
van jim gavilivil ; ko nik ku loli eres, ku vini. Ko 
ker jili drama lik iel rege Atua non» kem namba rogi 

34 nanu jili ga Numal oerai e nik. Ko Piter erij tevi 
oerai, 

Uretun nu rogi uasi Atua sete emereni nimbe jinib: 

35 rege batun vanu jili meri ga mi medutu e ni, ko ololi 

36 nololien ga mi mauos, ni eres rege non. Erijen ga 
ni elai tevi niri Israel, ga lesu evuisuiseni erijen ga 

37 me res ne demat (ni evi Numal se niri jili) — kami kama 
rogi uasi erijen nen, ga mara oerai rege Judia jili, 
rejge Calili uomo, evitu ne baptaisien ga Jon evuisui- 

38 seni; evi lesu do Nasarat ga Atua evaseni ni e 
Nemuin On ko derteren: ko ni evel ko ololi majigen 
ga me res, ko niri jili ga diabolo ara lokoloksiri, ni 

39 ololiri ara maur; suri ga Atua ebxtevi niri. Ko kem 
nama evi jinib noeraien rege nanu jili ga ni ololi rege 
vanu ne Ju, ko rege Jerusalem, ko niri ara reviji 

40 pini, ara roloni rege nai san. Ko Atua ololi ni 
Qtur evi mari rege nambog itulin, ko eligi ni elik 

41 elimijer, sete rege delug jili, rege jinib noeraien ga 
Atua otombotombo uomo, evi kem, ga nama aan ko 
nama minemin tevi, evitu ga ni otur evi mari ligi mijen. 

42 Ko ni oerai e kem namba vuisuiseni delug, ko namba 
oerai ni evi meri ga Atua eligi pi vi Jaj se niri ga mara 

43 maur ko niri ga mara mij. Profet niri jili ara rij 
suri ni, niri jili ga mara osuri ni, para lai netelasien 
ne nololien ga mi sij ser suri ni nisen. 

44 Ko Piter erij vani erijen nen, Nemuin On evan rege 

45 niri jili ga mara rogi erijen. Ko niri ne nelalosen 
ga mara osuri, niri jili ga mara ebitevi Piter vini, 
ara murarog, suri ga mara jive merenien se Nemuin 

46 On rege Jentail niri. Ko ara rogi niri ara rij, nemer 

47 mu mij, ko ara suruvi Atua. Ko Piter oerai, Jinib 
san pi jige nui rekga? sete para baptaisi niri, niri ga 

48 mara lai Nemuin On ereoe ker? Ko ni oerai para 
baptaisi niri suri lesu Kristo nisen. Ko niri ara iari 
ni pi lik nambog sopuon. 



11 Mianko apostol niri ko kalesia niri ga mara lik 
Judia ara rogi Jentail niri ara lai erijen se Atua. 

2 Mianko Piter otogsa evan Jerusalem, niri ne nelalosen 

3 ara tori ni, ara oerai, Nik ku van ji jinib niri ga 

4 nelalosen ejici, ko nik ku aan tevi niri. Ko Piter 

5 erij, evuisuiseni emauos nanu nen teviri, oerai, Nu nu 
lik rege vanu Jopa, nu verus : ko nu matur lesi ; nu 
lesi biles san evini gatan erepe kalik ga mi lep san 
ara tori bogsen nen ivij, ko ara jumbuli rege ittelerin 

6 vini; ko evini jik: ko nu meteni eterter, ko nu 
roromi, ko nu lesi nanu ne gatan ga belar ivij, ko 
nanu rum niri, ko nanu ga mara era rege dan, ko 

7 numun ne melerin. Ko nu rogi drilan san oerai e nu, 

8 kupu tur evi mari Piter ; kupu reviji, ko kupu roi. Ko 
nu oerai, Sete pi repok, Numal: nanu san 
isij, ko nanu san sete ouokuok, sete oer 

9 evan rege jigok. Ko drilan evel keli 
rege melerin vini, varu nen, oerai, Nanu ga Atua ololi 

10 ouokuok, nik sete kupu oerai isij. Ko ara loli nanu 

1 1 nen vatul : ko ara uosi keli evan jili rege melerin. Ko 
kapa lesi, gavilivil jinib itul ara tur rege no naim ga 
kem nama lik e, niri ga mara koniri -Sfesaria vini jik. 

12 Ko Nemuin okoni nu be van jir, sete bu oerai niri ara 
evi jinib mu nij. Ko kalesia niri ouon gel ara ebitevi 

13 nu ; ko kem nama sili lolo aim se meri nen : Ko ni 
oerai e kem erepe ni elesi agelo otur lolo aim sen, ko 
oerai, Kupu koni jinib sopuon para van Jopa, ko para 

14 tekai Saimon ga nisen keli Piter, vini; ko ni pe rij 
erijen sopuon tevim, ga nik kupu maur suri, nik ko 

15 naim som niri jili. Ko nu nu rij sopuon teviri, ko 
Nemuin On evan reger, erepe evan rege ker rege 

16 nambog uomo nen. Ko nu roromi erijen se Numal, 
ga ni oerai, Jon baptaisi e nui ; ko para baptaisi kami 

17 e Nemuin On. Pora Atua elai merenien tevi niri, 
orsorsan ga mi lai tevi ker, nambog ga ker drama 
o5uri Numal lesu Kristo, nu nu vi si, be jige Atua. 

18 Ko ara rogi nanu gel niri, ara pereper, ko ara suruvi 
Atua, ara oerai, Ko Atua elai netelasien ga me yi 
mauren tevi Jentail niri. 

19 Ko niri sopuon ga mara oulu sarsar suri iiefivera- 
vijen ga mu tur evi mari suri Stifen ara van gasu, 
ara van Fenisia ko Saiprus, ko Antiok, ara rij erijen 

20 nen tevi niri Ju ara san. Ko niri sopuon, jinib ne 
Saiprus, ko Sairini, ga mara van Antiok, ko ara rij 

21 tevi niri Kris, ara vuisuiseniri e Nurnal lesu. Ko 
Numal neveren ebitevi niri: ko niri elep ga mara 

22 osuri ara rieni van ji Numal. Ko, drilan suri niri 
evan rege boro kalesia ne Jerusalem : ko ara koni 
Barnabas pi an Antiok: ko ni evan, ko elesi Atua 

23 deresen, ko eiri; ko eiari niri jili, rege maro- 
gen ne nolor niri para mbuliji Numal pi 

24 terter: ni evi jinib ga me res, nolon oun 
saut e Nemuin Un, ko nosurien: ko niri 

25 elep ara vini ji Numal. Ko ni evan Tarsus, pi pej 

26 Sol: ko elesi, etekai ni evan Antiok. Ko eremali 
erepel, rege sia san osu, niri ara lik koroti tevi 
Kalesia niri, ko ara vuisuiseni delug elep ; ko rege 
Antiok uomo, ara oerai disaipel niri ara evi Kristian. 

27 Rege nambog nen, profet niri sopuon, ara jumbuli 

28 Jerusalem, ara van Antiok. Ko niri san, nisen 
Akabus otur evi marl, Nemuin ololi ni oerai daron ga mi 
sij ga mi lep, pi van reee vanu jili: ko eremali rege 

29 nambog ne Klodius. Ko disaipel, niri jili erepe ni 
ololi uasi, ara ororomi para lai merenien tevi tuan 

30 niri ga mara lik Judia: ko ara loli, ara lai tevi Bar- 
nabas nueru Sol, pora lai tevi buretera niri. 



12 Rege daron nen, Herod Numal, esarini neveren, 

2 pu lokoloksi niri sopuon ga mara evi kalesia. Ko 

3 ereviji pini Jems, Jon tuan, nesip nuval e. Ko elesi 
Ju niri ara rogi eres suri, ni evan pu rototoni Piter 
pu to tevi. Evi nambog ga bred ga leven ejici regen. 

4 Ko elai ni, ekai rege naim ne kaien, elai tevi jinib 
nuval esegavul dromon ouon para metemete ni ; nam- 
bog ne Asien pi asi ni emarog pi tekai ni vini, pi lai 

5 tevi delug niri. Suri nanu nen ara tori Piter naim 
ne kaien : ko kalesia niri ara verus eterter tevi Atua 

6 suri. Ko nambog ga Herod ora oi tekai ni vini, nata 
mupog nen, Piter ematur livu jinib nuval eru, ara kai 
totoni ni dil nevut eru : ko jinib sopuon ara tur rege 

7 metali ara metemete naim ne kaien. Ko kapa lesi, 
agelo san se Numal otur tevi, ko nasul san oror lolo 
aim nen : ko ni ereviji Piter nelin, ko oni, oerai, 
Kupu tur evi mari pit^avil. Ko dil nevut evitan 

8 ligi neveren. Ko agelo oerai e ni, Kupu tatu, ko 
kupu malji totoni sandal som. Ko ni ololi. Ko 
oerai e ni, Kupu uri sunsun ga mi lep som, ko kupu 

9 vijuri nu. Ko ni evan vari, evijuri; ko ni ererelegi 
nanu ga agelo ololi evi uretunen, ororomi ni ematur 

10 lesi nanu san. Ko nueru oro asi melig jinib nuval 
uomo nen, ko eruan, ko oro van ji metali ga mevi 
delrur, ga mara sili para van gaim regen ; ko ni etepir 

tevi, erepe marogen sen: ko nueru oro van vari,, ko 
oro ivel rurugi sel san; ko agelo eveligi ni gayilivil. 

11 Mianko Piter ororomi eres, oerai, Leligen ok, nu rogi 
uasi uretun, Numal okoni agelo sen, etekai tueni nu 
rege nevere Herod, ko rege marogen se jinib Judia 

12 niri. Ko ni ororomi sopuon, ko evan naim se Meri, 
tasu se Jon ga nisen san keli evi Marik ; niri elep ara 

13 lik koroti regen, ara verus. Ni otuti metali vari nen, 

14 nevsevin melakel san, nisen Roda, evan pu susi. Ko 
ni progi uasi Piter drilan, sete etasi metali, suri neiren, 

15 oulu keli lolo aim, oerai Piter otur rege metali. Ko 
niri ara oerai e ni, Nik ku legeleg. Ko ni erij 
eterter, oerai evi ni. Ko ara oerai, Evi agelo sen. 

16 Ko Piter otuti vani: mianko ara tasi metali, ara lesi, 

17 ko ara murarog. Ko ni euereleni niri e neveren, niri 
para pereper, oerai e niri erepe Numal etakai ni pi 
veligi naim ne kaien. Ko ni oerai, Kapa oerai e 
nanu gel e Jems ko tuak niri. Ko ni evel, evan Vanu 

18 mu nij. Mianko natamerin, jinib nuval niri ara. rij 

19 elep suri nanu ga mu loli Piter. Mianko Herod epej 
e ni, ko sete elesi, ni osusi niri ea mara metemete, 
ko oerai para reviji piniri suri. Ko ni ojumbuli ligi 
Judia, evan Sesaria, ko elik nutu nen. 

20 Ko ni orogi isij elep suri niri Tair ko Saidon : ko 
niri ara van jin nolor sansan, ko ara loli Blastus, meri 
ga mi metemete lolo aim era numal mi matur reg^en, 
evi seler, ko ara ogoni demat, suri vanu ser elai nanen 

21 rege vanu se numal. Rei^e nambog san ga mara 
ligi uomo, Herod ori sunsun ga me res se numal, ko 

22 esakel rege tron sen, ko erij eres tevi niri. Ko 
delug niri ara kail, ara oerai, Drila Atua san, jinib 

23 ejici. Ko agelo se Atua ereviji gavilivil, suri ga ni 
sete elai nosuruvien tevi Atua : ko naul ara roi ni, 
ko nemuin eveligi. 

24 Ko erijen se Atua uruj ko .emaur elep. Ko Bar- 

25 nabas nueru Sol oro lui keli oro ivelipri Jerusalem, oro 
loli jili majigen seru, ko oro tekai Jon, ga nisen san 
keli Marik, ebitevi nueru. 

13 Rege kalesia Antiok profet sopuon, ko jinib nevui- 
suisenien sopuon ara lik; Barnabas, ko Simion ga 
nisen keli Naicer, ko Lusius do Sairene, ko Manaen, 

2 Herod' titrak tuan, ko Sol. Ko ara loli majigen se 
Numal, ko ara vil, Nemuin On oerai, Kapa ligi vini jik 
Barnabas nueru Sol poro loli majigen ga nu nti oerai 

3 nueru poro loli. Niri ara vil, ko ara verus suri, J;o 
ara ligi neverer rege nueru, ko ara konueru oro ivel. 

4 Ko nueru ga Nemuin On okoni nueru, oro jumLuli 
oro van Selusia; ko oro iveligi, oro sa rege drav san, 

3 oro van Saiprus. Rege Salamis nueru oro vuisuiseni 
erijen se Atua lolo aim ne lotuen se Ju niri: ko Jon 

6 ebitevi nueru. Ko ara van rege nurur nen osu, ara 
van Pafos, ko ara lesi jinib san ga mu loli botut, evi 

7 profet ne ceresen, evi Ju, nisen Bar-jesus ; ni elik tevi 
pro-konsul Serjius Polus, ni evi jinib ga mu rogi uasi. 
Ni everus Barnabas nueru Sol poro van jin, ko epej 

8 pu rogi erijen se Atua. Ko Elimas ga mu loli botut 
(ni nisen keli erepok) otori nueru, ora pu loli pro- 

9 konsul pi rieni ligi nosurien. Sol, nisen keli ev^i 

10 Pol, oun saut e Nemuin On, emeteni ni eterter, ko 
oerai, O, meri ga mo oun saut e ceresen, ko nololien 
ga mi sij jili, nik ga ku ougrasi nololien ga mi mauos 
jili, nik sete kupu mosi rekga, kupu erieni sel ga mi 

1 1 mauos se lova? Ko kupu lesi, lova neveren oto rege 
nik, metem pu ror, sete kupu lesi nial daron sopuon. 
Ko nanu san evan regen gavilivil erepe meten pu 
mbumbuj, evi natomot ; ko -ni evan epej san pu 

12 rototoni neveren, ko ni tekai ni. Ko pro-konsul elesi 
nanu ga mara loli, ni (5$uri, omurarog suri nevuisui- 
senieil se Numal. 

13 Ko Pol, tevi niri ga mara ebitevi ni, ara ivelip^i Pafos 
ara oulu natnbin, ko ara van Perca, rege Pamftlia: 

14 ko Jon oro iveligi nueru, olui evan Jerusalem. Ko 
nueru oro ivel Perca, oro van Antiok ne Pisidia; ko. 

15 oro van naim ne lotuen reee Sabat, ko oro lik. Niri 
ara eyev erijen ga mi mauos, ko erijen ne orofet niri, 
jinib on niri ne naim ne lotuen osusi e nueru, ara 
oerai, Tuak niri, pora kama tori erijen neiarien 

16 sopuon ga kapa lai tevi delug, kapa oerai. Ko Pol 
otur eyi mari, ko oluv e neveren, oerai, 

Kami jinib ne Israel, ko kami ga kama medutu 

17 Atua, kapa rogi. Atua se iinib gel, niri Israel, 
ototombotombo e tata se ker, ko ololi jinib nen ara 
van mari, daron ga niri ara lik vanu Ijip, ko esarini 
neveren evan mari, ko etekai niri ara iveligi vanu 

18 nen. Ko ni orogi nololien ser rege meruer, erepe sia 

19 gavul ivij. Mianko ni olololoksi jinib ne vanu ambut 
rege vanu ne Kenan, ko elai vanu ser tevi niri, pi vi 
ser^ ko erepok erepe sia ogut vavij bulin gavul elim : 

20 ko nanu nen osu ni elai jaj tevi niri, ejepari Samuel 

21 profet. Mianko niri ara ogoni kig: san: ko Atua 
elai Sol, Kis natun teviri, evi jinib ne Benjamin niaken, 

22 ko erepok sia gavul ivij. Mianko elai tueni ni, eligi 
Devid pi vi kig ser; ko erij suri ni, oerai, nu lesi 
Devid, Jese natun, evi jinib erepe nu nolok, ni pu loli 

23 jili marogen suk. Rege jinib nen niaken, Atua elai 
tevi niri Israel, Savior san, lesu^ erepe ni oerai e niri 

24 uomo; ko ni sete euor evini, Jon evuisuiseni delug 
23 jili ne Israel baptaisien ne nolor para lulului. Ko 

Jon ololi majigen sen, ni oerai, Kami kama roromi nu 
nu vi si? Nu sete nu vi ni. Kapa lesi san pi vini, 
pi vijuri nu, nu sete nu res be telasi nases ne siu sen. 

26 Tuak niri, kami Ebram natun, ko kami jili ga kama 
medutu Atua, ara koni erijen ne netelasien evini ji 

27 ker. Niri ga mara lik Jerusalem, ko jinib on ser, 
sete ara rogi uasi ni, ko sete ara rogi uasi erijen ne 
profet ga mara evev mu muri rege Sabat, ara rij isij 

28 suri ni, ko ara loli erijen nen suri. Niri sete ara lesi 
nanu ga ni pi mij suri, ko ara ogoni Pailet pi reviji 

29 pini. Mianko ara loli jili nanu ga mara uli suri, ara 

30 lai tueni ni rege nai, ko ara ligi rege domb san. Ko 

31 Atua ololi ni otur evi mari liefi niri ga mara mij. Ko 
niri ga mara togsa ligi Calili, mara van Jerusalem 
tevi, ara lesi ni nambog elep, ko niri ara evi jinib 

32 noeraien sen tevi delug. Kem nama lai tevi kami 
erijen ga me res ne nanu ga ni oerai e tata se ker, 

33 ga Atua ololi tevi natu ker, suri ga ni ololi lesu otur 
evi mari; erepe ara uli rege Sam eruan, Nik ku vi 

34 natuk, nu visi nik leligen. ' Suri nanu, ga ni ololi ni 
otur evi mari ligi niri ga mara mij, ko sete pu lui 
keli pi van rege nanu ea mu mutumut, ni erij erepok: 
Nu be lai tevi nik deresen on ko uretun se Devid. 

35 Rege Sam san keli ni oerai, Nik sete kupu ligi Jinib 

36 On som pi lesi nanu ga mu mutumut. Ko Devid, 
ni ololi jfii erijen se Atua rege dulu sen, ko ematur, 
ko ara ligi ni tevi tata sen niri, ko ni elesi nanu ga 

37 mu mutumut : ko meri ga Atua ololi otur evi mari sete 

38 elesi nanu ga mu mutumut. Suri nanu gel, tuak 
niri, kapa rogi uasi, ara vuisuiseni kami netelasien ne 

39 nololien ga mi sij suri jinib gel: suri ni, niri jili ga 
mara osuri, ara telasi meri nen rege nanu jili, erijen 

40 lilani se Moses sete ololi uasi pi telasi ni. Kapa 
metemete suri, pora nanu ga profet niri ara oerai pi 
vini rege kami, evi nanu gel: 

41 Kapa lesi, kami ga kama musmus, ko kapa mura- 

rog, ko kapa jijici; 
Nu nu loli majigen san rege nambog se kami. 
Majigen san ga kami sete kapa osuri, pora san pu 

oerai e kami. 

42 Mianko ari vari^ ara iari para oerai keli erijen nen 

43 teviri rege Sabat pi san keli. Mianko niri jili ara 
iveligi naim ne lotuen, Ju niri elep, ko proselait ga 
mara res niri elep, ara evijuri Pol nueru Barnabas : ko 
nueru oro rij teviri, oro iariri para lik pi terter rege 
Atua deresen. 

44 Mianko Sabat evini keli, niri jinib ne vanu nen oto 
muri pu su ara lik koroti, para rogi erijen se Atua. 

45 Ko Ju niri ara lesi delug, nolor ara oun saut e lolaren, 

46 ko ara rij suri nanu ga Pol oerai, ko ara rij isij . Pol 
nueru Barnabas, oro rij elimijer, sete oro medutu, oro 
oerai, Eres namba oerai erijen se Atua tevi kami pu 
uomo. Suri ga kami kama toni tueni, ko sete kama 
roromi eres rege kami kapa lai mauren ga mu to 
tui gok vini, kapa lesi, kem nama rieni van ji Jentail 

47 niri. Suri ga Numal oerai e kem erepok, oerai. 

Nu ligi nik ku vi muro nasul se Jentail niri, 
Nik kupu vi mauren pi van bogbogsen ne vanu. 

48 Ko Jentail niri ara rogi nanu nen, niri ara iri suri, ko 
ara suruvi erijen se Atua : ko niri jili ga mara ligiri 
para lai mauren ga mu to tui ^ok vini, ara osuri. 

49 Ko erijen se Atua evan re^e vanu nen osusu. Ko Ju 

50 niri ara rij tevi nevsevin ga mara res sopuon, niri ga 
mara evi nevsevin ga mara rogi drilar, ko niri ga mara 

evi numal sopuon, ko ara loli neriveravijen rege Pol 
nueru Barnabas, ko ara sorotueni nueru rege vanu 

51 ser. Ko nueru oro teuasi tueni mau rege belar suri 

52 niri, ko oro van Ikonium. Ko disaipel niri ara oun 
saut e neiren ko Nemuin On. 



14 Mianko eremali erepel Ikonium, nueru oro sili naim 
ne lotuen se Ju niri, ko oro rij : erijen seru ololi delug 

2 elep ara osuri, Ju niri ko Jentail niri. Ko Ju niri 
ga sete ara loli erijen, ara loli nolo niri Jentail ara 

3 karakar, ko ara loli niri ara ougasi kalesia niri. Ko 
nueru oro lik vanu nen nambog elep, metuen seru 
ejici, ko oro rij suri Numal, ko ni ebitevi erijen dereseh 
sen, ko ololi nevere nueru oro loli nelelien ko majigen 

4 ga mara elep. Ko deluie: ne vanu nen ara evi melig 
eru ; sopuon ara ebitevi Ju niri, ko sopuon ara ebitevi 

5 apostol niri. Ko Jentail niri, ko Ju niri, tevi numal 
ser, ara oulu rege niri, para loH oi sij teviri, ko para 

6 tui niri, ko niri ara rog^i uasi, ko ara oulu van r^ge 
vanu ne Likaonia, ko Listra, ko Derbe, ko vanu ga 

7 mi rerali gaim nen : ko niri ara vuisuiseni erijen ga me 
res rege vanu nen niri. 

8 Rege Listra, jinib san elik, ni belan emijemij, evi 
naroj, sete evel, nambog ga tasu sen evisi, ejepari 

9 nambog nen. Meri nen orog^i Pol erij : ko Pol emeteni 
10 ni, ko elesi ni nosurien sen otoi, ni pi maur, erij, drilati 
I r evan mari, oerai, Kupu tur evi mari rege belam. Ko 

ni orau vi mari, ko evel. Ko delug ara lesi nanu ga 
Pol ololi, drila niri evan mari, ara oerai erijen 
Likaonia, atua niri ara jumbul vini ji ker, rege nimbe 

12 jinib. Ko ara ligi Barnabas, nisen Jupiter, ko Pol, 

13 Merkuri, suri ga ni evi meri ga me rij. Ko jinib on 
se Jupiter, ga naim on sen oto rege no ne vanu nen, 
elai okis sopuon, ko nevu^un sopuon van rege metali, 

14 ni, ko delug niri oara suli tevi nueru. Ko apostol 
nueru, Barnabas ko Pol, oro rogi, nueru oro reresi 
sunsun seru, ko oro oulu van rege delug, ora verus, 
ko oro oerai, Numal niri, erepe kana loli nanu gel? 

15 Komru nomor evi jinib, nororomien se komrii ko kami 
orsorsan, ko nomoro lai erijen ga me res tevi kami, 
ga kami kapa rieni ligi nanu naun gel, van ji Atua 

ga mi maur, ga mu loli melerin, ko gatan, ko 
dis, ko nanu ga mo su gok ga mara to reger : 

16 ni, rege dulu ga mu omo, eligeligi batun vanu niri 

17 jili para ivel suri sel ser. Ko rii sete eveligi 
niri, jinib noeraien ejici, suri ga ni ololi eres, ko elai 
naus us rege melerin vini tevi kami, ko daron ga nanen 
elep, ko ololi nolo kami oun saut e nanen ko neiren. 

18 Ko suri erijen nen nueru oro jige delug, sete para suli 
nanu tevi nueru. 

ig Ko Ju niri sopuon ara ivel vini ji Antiok ko Ikonium : 
ko ara rij tevi delug, ko niri ara tui Pol, ko ara reve ni 

20 vari gaim nen, ara roromi ni emij. Ko disaipel niri 
ara tur rerali ni, ni otur evi mari, ko evan gaim nen : 

21 ko mevi nen ni ebitevi Barnabas poro van Derbe. Ko 
nueru oro vuisuiseni erijen ea me res tevi vanu nen, 
ko ololi niri elep ara evi disaipel, ko oro lui keli van 

22 Listra, ko Ikonium, ko Antiok, oro loli disaipel 
nemuiri ara res, ko oro iari niri para tur pi terter rege 
nosurien, ko para rogi uasi drapa sili rege batun 

23 vanu se Atua rege neriveravijen elep. Mianko oro 
ligi elder niri teviri, rege kalesia jili, ko ara verus, ko 
ara vil, nueru oro rij tevi Numal ga mara osuri, suri 

24 niri. Ko nueru oro ivel rurugi Pisidia, ko oro van 

25 Pamfilia. Ko nueru oro oerai erijen rege Perca, oro 

26 jumbul van Atalia ; ko oro sa rege drav san poro van 
Antiok, nutu ga mara liefi nueru tevi deresen se Atua, 

27 rege majigen ga nueru oro loli osu. Ko oro van 
nutu nen, ko oro loli kalesia ara lik koroti, nueru oro 
oerai nanu ga mo su grok ga Atua ololi nueru oro 
loli uasi, ko ni etasi metali ne nosurien tevi Jentail 

28 niri. Ko nueru oro lik tevi disaipel niri, nambog elep 
sopuon. 

15 Ko jinib sopuon ara jumbul Judia vini, ko ara 
vuisuiseni tua niri, ara oerai, Pora kami sete kapa 
lalos, pi repe nololien se Moses, sete kapa loli uasi 

2 kapa maur. Ko Pol nueru Barnabas oro rij elep 
sopuon tevi niri, ko oro susi niri suri ; ko tua niri ara 
ligi Pol nueru Barnabas, ko niri sopuon keli, para 
togsa para van Jerusalem, para susi apostol niri ko 

3 elder niri suri nesopuien nen. Ko kalesia niri ara 
ligi niri rege sel ser, ko niri ara ivel rurugi Fenisia, 

ko Sameria, ara oerai, Jentail niri ara rieni rege sel 
ser: ko ara loli neiren elep evan rege tua niri jili. 

4 Mianko ara van Jerusalem, kalesia niri, ko apostol 
niri, ko elder niri ara tekai niri, ko niri ara oerai nanu 

5 jili ga A tua ololi e niri. Ko niri sopuon ne korotian 
ne Farisi ga mara osuri, ara tur evi mari, ara oerai, 
Eres niri para lalos, ko draoa oerai niri para loli erijen 
lilani se Moses. 

6 Ko apostol niri, ko elder niri, ara lik koroti para 

7 roromi nanu nen. Ko niri ara sopue elep suri, mianko 
Piter otur evi mari, ko oerai e niri, 

Tuak niri, kami kama rogi uasi, tui sopuon Atua 
epej rege ker, ko eligi nu, ga rege nu jigok, Jentail 

8 niri para rogi erijen ga me res, ko para osuri. Ko 
Atua ga mu rogi uasi nolo jinib erij suri niri, ko elai 

9 Nemuin On tevi niri, erepe ni elai tevi ker ; ko sete 
ololi nanu mu nij rege ker ko niri, ololi nolor ouokuok 

ID suri nosurien. Suri nanu gel, erepe kapa bati Atua, 
ko kapa ligi nanu pi san rege noue disaipel niri, nanu 
ga tata se ker ko ker sete drama loli uasi pu uosi? 

11 Ko ker drama osuri ga ker drapa maur suri deresen 
se Numal lesu pi repe niri. 

12 Ko delug niri ara pereper; ko ara rogi Barnabas 
nueru Pol oro oerai keli nelelien ko nanu ga mara 
murarog suri, ga Atua ololi e nueru rege Jentail niri. 

13 Ko niri ara pereper keli, Jems erij, oerai, 

14 Tuak niri, kapa rogi inu : Simeon oerai keli, ga 
uomo Atua evini ji Jentail niri, pi tekai niri sopuon 

15 par evi jinib sen suri nisen. Ko erijen se profet niri 
ara oerai erepel ; erepe mara uli, 

16 Nanu gel pu su nu bu lui, 

Ko be li keli naim se Devid, ga mi mau ; 
Ko be li keli e nanu ga mi vitan regen, 
Ko bu loli pu tur evi mari : 

17 Jinib niri ga mara jici uomo oara nej Numal, 
Ko Jentail niri, ga mara verus nisek reger, 

18 Numal oerai, ni ga mu loliri ara rogi uasi nanu gel 

niri, rege daron ga nanu ga mo su gok iel 
gatan mi remali. 

19 Suri nanu gel erijen suk evi nanu gel, sete drapa 
lokoloksi niri ga mara rieni van ji Atua rege Jentail 

20 niri ; ko drapa uli naul teviri, niri para jici nanu ga 
mi sij se demij niri ko fornikason, ko nanu ga mara 

21 kinsi pini, ko dra. Rege dulu ga tui, niri sopuon ara 
vuisuiseni erijen se Moses rege vanu jili, ara evev 
lege naim ne lotuen rege Sabat mn muri. 

22 Ko apostol niri, ko elder niri, ko kalesia jili ara 
roromi evi nanu ga me res para ligi jinib sopuon rege 
korotian ser, ko para koni niri oara van Antiok tevi 
Pol ko Barnabas ; evi Judas, nisen keli Barsabas, ko 
Sailas, nueru or evi jinib ga mi lep rege tua niri: 

23 Ko ara uli erepel, ko niri ara tori, Apostol niri ko 
tuar ga mara uomo ara uli tevi tuar ga mara evi 
Jentail rege Antiok ko Siria, ko Silisia, nama mereni 

24 kami : Suri ga kem nama rogi niri sopuon ga mara 
ivel ji kem ara lokoloksi kami e erijen, ara rieni 
nemui kami; ko kem sete nama lai erijen tevi niri; 

25 ko kem nama roromi eres, suri ga nolo kem sansan, 
namba ligi jinib sopuon, ko namba koni niri para 
vinuk ji kami tevi Barnabas ko Pol ga kem nama 

26 mereni nueru, jinib nueru ga sete oro musmus poro 

27 mij suri nise Numal se ker, lesu Kristo. Suri nanu 
nen kem nama koni Judas nueru Sailas, ko nueru 

28 poro oerai e kami nanu nen, erijen e jigor. Nemuin 
On orogi evi nanu ga mi res, ko kem nama rogi evi 
nanu ga mi res, sete namba ligi nanu ga mi lep naun 

29 rege kami ; ko nanu ^el eres ; kami kaoa jici rege 
nanu ga mara suli tevi demij, ko kapa jici dra, ko 
nanu ga mara kinsi pini, ko fornikason ; pora kami 
kapa jici nanu nen, pi res rege kami. Erimsami. 

30 Ko niri, ga mara lieiri, ara jumbul ara van Antiok; 
ko ara loli delug ara lik koroti, ko ara lai naul nen 

31 teviri. Ko niri ara lesi» ara eiri suri nororomien 

32 nen. Ko Judas nueru Sailas, ga moro evi profet, oro 
vuisuiseni tua niri erijen elep e, ko oro loli niri ara 

33 tur eterter. Ko niri ara lik vanu nen nambog sopuon, 

34 ko tua niri ara ligi nueru poro ivel tevi demat, poro 

35 lui keli poro van ji niri ga mara koni nueru. Ko 
Pol nueru Barnabas oro lik Antiok. oro vuisuiseni, 
ko oro rij erijen se Numal, ko niri elep ara bitevi 
nueru. 

36 Mianko, nambog sopuon osu, Pol oerai e Barnabas, 
Drapa lui keli, drapa lesi tua niri rege vanu jili ga 
drama vuisuiseni erijen se Numal, ko drapa lesi niri, 

37 ara lik erepe se. Ko Barnabas emarog pi tekai Jon 

38 pi bitevi nueru, ga nisen keli Marik. Ko Pol sete 
ororomi eres pi tekai ni pi bitevi nueru, meri ga mi 
veligi nueru rege vanu Pamfilia, ko sete ebitevi nueru 

39 r^g^ majigen. Ko nueru oro rij eterter suri, ko oro 
ligeligi nueru oro ivel si samis, ko Barnabas ebitevi 

40 Marik, ko esa evan Saiprus ; ko Pol emaroe: Sailas, 
ko evel, tua niri ara rij eres suri, ko ara liei nueru 

41 rege deresen se Numal. Ko ni evel rurugi Siria, ko 
Silisia, ololi kalesia niri ara tur eterter. 



16 Mianko ni evan Derbe ko Listra : ko kapa lesi, 
disaipel san elik vanu nen, nisen Timoti, tasu sen 

2 evi Ju ga mu osuri ; ko tata sen evi meri Kris. Tua 
niri jili ga mara lik Listra ko Ikonium ara rij eres 

3 suri. Ko Pol emarog ni pi bitevi; ko ololi ni elalos 
suri niri Ju ga mara lik vanu nen : niri jili ara rogi 

4 uasi tata sen evi meri Kris. Ko ara ivel suri sel ser 
rege vanu jili, ara lai erijen, niri para tori, erijen 
ga apostol ko elder niri ga mara lik Jerusalem ara 

5 ligi. Ko kalesi niri ara terter e nosurien, ko jinih 
sopuon keli ara bitevi niri mu muri. 

6 Ko nueru oro ivel rurugi vanu ne Frijia ko Caletia, 
Nemuin On ejige nueru, sete poro rij erijen rege 

7 Esia ; mianko oro van emauos Misia oro marog poro 

8 van Bitinia; ko lesu Nemuin ejiee nueru; ko oro 

9 asi Misia oro jumbul oro van Troas. Ko Pol 
ematur lesi nanu san natamupog ; Elesi jinib san ne 
Masedonia otur, eiari ni, oerai, Kupu asi vini iel Mase- 

10 donia, kupu bitevi kem. Ko ni elesi nanu nen, gavil- 
ivil kem nama pej namba van Masedonia, nama rororni 
Atua everus kem namba vuisuiseni erijen ga me 
res tevi niri. 

1 1 Ko nama loli drav oulu liei Troas, kem nama mauos 
nama van Samotresia, ko mevi nen nama van Nea- 

12 polis ; ko nama iveligi, nama van Filipi, vanu san ne 
Masedonia, evi batun vanu nen, evi vanu se niri Rom : 

13 ko nama lik vanu nen nambog sopuon. Ko rege 

nambog ne Sabat kem narna van vari metali nen 
rege jeli nuiserser, nama rdromi nutu ga mara verus 
regen otoi ; ko kem nama lik, ko nama rij tevi nevsevin 

14 ga mara lik koroti. Ko nevsevin san nisen Lidia, 
ga mo ouloul kalik ga mu sogsog, vanu sen Taiataira, 
okolotu Atua, ni orogi kem : Numal ololi metali nolon 

15 etepir pu roromi nanu ga Pol oerai. Ko ni elai 
baptaisien, tevi naim sen, ko eiari kem, oerai, Pora 
kami kama roromi nu nueretun rege lova, kaoa vini 
naim suk, ko kapa lik regen. Ko ni eiari kem elep. 

16 Mianko eremali ereoel, kem nama van nutu ne 
verusen, ko nevsevin melakil san ga nemuin botut oto 
regen, eseuit kem, ni elai niani elep tevi master sen, 

17 suri botut sen. Ni evijuri Pol ko kem, everus, oerai, 
Jinib gel ara evi jinib ne majigen se Atua ne Dromsen 

18 Mari, ko ara oerai e kami sel ne mauren. Ko ni 
ololi erepok nambog eleo. Ko Pol orororomi elep 
suri, erieni, ko oerai e nemuin, Nu oerai e nik, suri 
nise lesu Kristo, kupi vari vinen. Ko eveligi rege 
daron nen. 

19 Ko master sen ara lesi nanu ga mi lai noulin evelepa, 
ara totoni Pol nueru Sailas, ko ara reve van rege nutu 

20 ga mara okouloule, rege no numal niri, ko ara tekai 
nueru van rege jaj niri, ara oerai, Jinib gel, oro evi 

21 Ju, ko oro lokoloksi vanu se ker, ko oro ligi nololien 
ga sete emauos, ea ker drapa lai ko drapa 

22 loli, drama evi jinib Rom. Ko delug ara tur evi 
mari arivisani ; ko jaj niri ara reresi tueni sunsun 

23 seru, ko ara ligi para reviji nueru nai e. Ko ara ligi 
neriveravijen elep rege nueru, ara ligi nueru naim ne 
kaien, ko ara oerai eterter meri ga mi metemete naim 

24 ne kaien pi metemete nueru. Ko ni orogi erijen ser 
erepok, eligi nueru lolo aim ne kaien ga mu to livu, ko 

25 ololi belaru eterter rege nai san. Ko erepe natamirag 
Pol nueru Sailas oro verus, ko oro lai numbo tevi 
Atua, ko niri ga mara kairi lolo aim ne kaien, ara lik 

26 ara rogi nueru : Ko gavilivil namue ga mi lep evini, 
ko batun naim ne kaien ara ririr ; ko gavilivil metali 
jili ara tepir ; ko nanu ga mara kai e niri emdarup 

27 jili. Ko meri g& mi metemete naim ne kaien okulu 
rege maturen sen, ko elesi metali ne naim ne kaien ara 
tepir, elai nesip nuval sen, ora pu toro. pini ni, ororom* 

28 niri ga mara lik naim ne kaien ara oulu. Ko Pol 
everus, drilan evan mari, oerai, Sete kupu lokoloksi 

29 nik: kem jili nama lik iel. Ko ni everus para lai 
nasul vini, ko oulu van jir, ko eririr suri metuen, ko 

30 ouajeni rege no Pol nueru Sailas, ko etekai nueru oro 
van vari, oerai, Numal nueru, bu loli sev, bu tori 

31 mauren ga mu to tui ^ok vini? Ko nueru oro oerai, 
Kupu osuri Numal lesu, ko kupu maur, nik, ko niri 

32 jili rege naim som. Ko nueru oro oerai erijen se 

33 Numal tevi ni, ko niri jili lolo aim sen. Ko ni etekai 
nueru daron nen, natamupog, ko ejivile vaseni nutu 
ga mara telemaji ; ko ara baptaisi ni ; ni, ko jinib 

34 sen niri jili gavilivil. Ko ni etekai niri ara sa lolo aim 
sen, ko eligi nanen teviri, ko eiri elep, tevi niri jili lolo 
aim sen, niri ara osuri Atua. 

35 Mianko natamerin, jaj niri ara koni jinib ne majigen 
ser, ara oerai, kapa ligeligi jinib gel para ivel. 

36 Ko meri ga" mi metemete naim ne kaien oerai e Pol 
erijen nen, jaj niri ara koni para lig^eligi kamru 
koporo ivel : kamru koporo vini vari, koporo ivel rege 

37 demat. Ko Pol oerai e niri, ara telemaji komru rege 
no jinib, komru jinib ne Rom, ga sete ara rij emauos 
suri, ko ara sorotueni komru van rege naim ne kaien ; 
ko para loli komru nomboro ivel etebitebi rekga? 
bijoponema ; niri kes para vini, ko para ligi komru 

38 nomboro ivel. Ko jinib ne majigen oerai e jaj niri 
erijen nen: ko niri ara rogi oro evi jinib Rom, ko ara 

39 medutu ; ko niri ara vini, ara eiari nueru ; mianko ara 
tekai nueru oro van vari, ara eiari nueru poro iveligi 

40 vanu nen. Ko nueru ori veligi naim ne kaien, ko oro 
sili. lolo aim se Lidia : ko oro lesj tua niri, oro loli nolor 
omolomol, ko oro ivel. 



17 Mianko nueru oro ivel rurugi Amfipolis ko Apolonia, 
ko oro van Tesalohaika. ga naim ne lotuen se niri 

2 Judia otoi : ko Pol evan jir lolo aim erepe nololien sen, 
ko rege nambog ne Sabat itul ni osooue tevi niri rege 

3 naul on, ko evuisuiseni niri, ko oerai evi nanu se 
Kristo ni pu rogi pi sij, ko pu tur evi mari ligi niri ga 
m^ra mij ; ko ni oerai, lesu gel ga nu nu oerai e 

4 kami evi Kristo. Ko niri sopuon ara rogi suri erijen 
sen, ko ebitevi Pol nueru Sailas ; ko niri Kris, ga mara 
loli mi mauos, delug elep, ko nevsevin niri elep sopuon 

5 ga mara evi nevsevin ga mi lep. Ko lolaren ololi niri 
Ju, ko ara lai jinib gra mara sij sopuon rege melig 
jinib, ko ara loli delug ara lik koroti, ko ara loli niri 
gaim nen ara lat ; ko ara van naim se Jeson, ko ara 

6 pej para reve niri para van ji delug. Ko sete ara 
lesi niri, ara reve Jeson ko tua niri sopuon, ara van 
rege no numal ne vanu nen, ara oerai, niri ga mara 

7 rieni vanu ara vini iel ; ko Jeson etekai niri ; ko niri 
jili ara loli nanu ga erijen se Sisar ejige, ko ara oerai 

8 kig san keli, evi lesu. Ko ara loli delug niri, ko 
numal ne vanu nen, nolor isij suri, ga mara roe^i nanu 

9 gel. Ko ara loli Jeson ko niri jiU ara ulf niser suri 
ga sete para ivel, ko ara ligeligi niri para ivel. 

10 Ko gavilivil tua niri ara koni Pol nueru Sailas poro 
ivel natamupog, poro van Beria : ko oro van vanu nen, 

1 1 oro sili lolo aim ne lotuen se Ju niri. Ko niri ara res 
uomo ne niri Tesalonaika, nolor emarog para lai erijen 
gavilivil, ara pej rege naul on mu muri, para rogi uasi 

12 pora nanu gel erepel rekga ejici. Ko' niri elep ara 
osuri ; ko nevsevin ea me res ne Kris, ko noroman 

13 niri elep sopuon. Ko Ju niri ne Tesalonaika ara rogi 
uasi Pol oerai erijen se Atua rege Beria, niri ara van 
vanu nen, ara rij tevi delug, ko ara loli nolor ekarakar. 

14 Ko gavilivil tua niri ara koni Pol pi van galu ; ko 

15 Sailas nueru Timoti oro lik vanu nen. Ko niri ga 
mara ebitevd Pol, ara tekai ni evan Atens : ko ara lai 
erijen sen ga Sailas nueru Timoti poro vini jin pigavil, 
niri ara ivel. 

16 Ko daron ga Pol elik Atens, terai niri para vini, 
nemuin orogi isij olon ga ni elesi vanu nen oun saut 

17 e demij niri. Ko ni osooue lolo aim ne lotuen tevi 
Ju niri, ko niri ga mara loli nanu ga mi mauos, ko 
rege nutu ga mara ouloule mu muri, tevi niri ga m'ira 

18 lik koroti. Ko niri soDuon ne korotian ne Epikuria, 
ko Stoik ara vini jin. Ko niri sopuon ara oerai, Merel 
ga me rij nanu naun pu oerai sev? niri sopuon keli ara 
oerai, Ni erepe meri ga me ligi atua mu nij : suri ni 

1 9 evuisuiseni lesu, ko meraien sen. Ko niri ara totoni 

ni, ko ara tekai ni van regfe Areopakus, ara oerai, Ku 
marog kem namba rogi nevuisuisenien ga mi mer gel 

20 ga nik ku oerai? Nik ku lai nanu ga mara murarog 
suri vini, rege boro kem : kem nama marog namba rogi 

21 uasi nanu nen evi sev. (Jinib ne Atens niri, ko niri 
ga mara lik regen, ara loli nanu sansan re^e daron ne 
mosien, ara oerai nanu ga mi mer, ko ara rogi nanu ga 

22 mi mer.) Ko Pol otur reee livu ne Areopakus, ko oerai, 

Kami jinib ne Atens, nu rogi uasi kami kama pej 

23 nanu elep. Nu vel, ko nu lesi nanu elep gra kami 
kama lotu, ko nu lesi nauot san, naul gel oto regen, 
NANU SE ATUA GA SETE ARA ROGI UASI. Nanu 
ga kami kama rerelegi ko kama lotu, nu nu ligi rege no 

24 kami. Atua ga mu loli eatan, ko nanu jili ga mara 
to regen, ni evi Numal ne melerin, ko gatan, ko sete 

25 elik rege naim on ga nevere jinib ara loli; ko nevere 
jinib sete ara loli majigen sen, erepe ni ejici nanu san, 
suri ga ni esan elai mauren tevi niri jlli, ko elai souin, 

26 ko nanu ga mo su gok; ko rege jinib sansan, ni ololi 
jinib ne vanu ga mo su eok, para lik rege vanu ga mo 
su gok iel gatan, ko eliei daron ser, ko nutu ga para 

27 lik regen ; suri niri oara pej Atua, oora para pej e ni, 

28 ko para lesi, ko ni sete elik gasu ker san : ker drama 
lik suri ni, ko drama ivel, ko drama maur suri; erepe 
kami sopuon ga mara uli numbo ara oerai, Ker dram 

29 evi ni natun. Ko ker dram evi Atua natun, sete eres 
drapa roromi Atua erepe cold, ko silver, ko nevut, ga 
nuroguasien ko nevere jinib ara loli. 

30 Daron ga jinib ara rerelegi, Atua sete erij suri ; ko 
leligen ok ni oerai jinib oara roromi rege vanu ga mo 

31 su gok: ko ni eligi namboe: ga ni pe rij suri vanu, 
suri nololien ga mi mauos, jinib ga ni eligi, ni pi \i j&j ; 
ko ni oerai erijen nen rege jinib niri jili, suri ni ololi ni 
otur evi mari ligi niri ga mara mij. 

32 Ko niri ara rogi meraien se niri ga mara mij, niri 
sopuon ara men ceraji ; ko niri sopuon keli ara oerai, 

33 Kem namba rogi keli nik suri nanu gel. Ko Pol 

34 eveligi niri erepok. Ko niri soouon ara bitevi ni, ko 
ara osuri : niri san evi Dionisias, ni evi meri Areopakus, 
ko nevsevin san nisen Damaris, ko niri sopuon keli ara 
bitevi niri. 

18 Ko nanii gel osu, ni evelig^i Atens, ko evan Korinto. 

2 Ko ni elesi Ju san, nisen Akuila, ni evi jinib ne 
Pontus, ko ni evel Itali evini, sete tui, tevi nevsevin 
sen Prisila, suri ga Klodius oerai Ju niri jili para iveligi 

3 Rom : ko ni evini ji niri ; ko ni elik tevi niri, ko niri ara 
majig, ni majigen sen ko majigen ser sansan ; majigen 

4 ser evi ara loli kalik ne tent. Ko ni erij lolo aim ne 
lotuen rege Sabat mu muri, ko eiari Ju niri ko Kris 
niri para osuri. 

5 Mianko Sailas nueru Timoti oro ivel Masedonia vini, 
erijen ololi Pol elep, ko ni evuisuiseni Ju niri, ga lesu 

6 evi Kristo. Ko niri ara tur evi mari regen, ko ara rij 
isij, ni euereleni sunsun sen, ko oerai e niri, Dra kami 
pu to rege batu kami ; nu nu uokuok : leligen ok be 

7 van ji Jentail niri. Ko ni eveligi nutu nen, evan 
naim se jinib san nisen Taitus Justus, jinib ga mu 

8 lotu Atua, ni naim sen oto muri naim ne lotuen. Ko 
Krispus, batun jinib on ne naim ne lotuen, osuri 
Numal, tevi naim sen niri- jili; ko niri elep ne Korinto 

9 ara osuri, ko ara baptaisi niri. Ko Numal oerai e 
Pol natamupog, ga ni ematur lesi, oerai, Sete kupu 

10 medutu, kupu rij, sete kupu pereper : nu nu lik tevi 
nik, ko sete jinib pi san pi van jim pu lokoloksi nik: 

1 1 jinib suk niri elep rege vanu gel. Ko ni elik vanu 
nen sia san ko navul ouon, evuisuiseni erijen se Atua 
rege niri. 

12 Ko daron ga Galio evi oro-konsul ne Akaia, Ju niri 
ara tur evi mari rege Pol, nolor sansan, ko ara tekai 

13 ni van naim ne jaj, ara oerai, Merel eiari jinib para lotu 

14 Atua, sete erepe erijen lilani se ker. Ko Pol orogi 
pe rij, Calio oerai e Ju niri, Pora nanu gel pi vi nanu 
ne nololien ga sete mi mauos, rekga ceresen ga mi 

15 sij, kami Ju, eres nu bu rogi kami: pora pi vi 
nosurien ne erijen, ko niser, ko erijen lilani se kami, 
kami kes kapa roe:i suri ; nu sete nu marog be vi jaj 

16 rege nanu nen. Ko ni oji tueni niri rege nutu ga jaj 

17 elik re^en. Ko niri jili ara totoni Sostenis, ni evi 
batun jinib on ne naim ne lotuen, ko ara reviji jii rege 
no nutu ga jaj elik regen. Ko Calio sete ororomi 
nanu nen sopuon. 

18 Ko nanu gel osu Pol elik nambog elep, ko erimse 

tua niri, ko esa rege drav pi van Siria, ko Prisila nueru 
Akuila oro bitevi ni ; ko ni.ekiri jomera batun Senkria : 

19 suri erijen san ga ni oerai. Ko ara van Efeso, ko ni 
eveligi niri : ko ni esili lolo aim ne lotuen, ko osopue tevi 

20 Ju niri. Ko ara oerai ni pi lik sopuon, ko ni 

21 omusmus ; ni erimse niri, oerai, pora Atua pi marog, 
bu lui keli vini ji kami, ko esa rege drav, eveligi Efeso. 

22 Mianko ni ojumbul Sesaria, ko otogsa, erij tevi kalesia 

23 niri, ko ojumbul evan Antiok. Ko elik nambog 
sopuon ko evel, evel lilani rurugi vanu ne C.aletia, 
ko Frijia, ololi disaipel niri ara lik eres. 

24 Ko Ju san, nisen Apolo, evini Efeso, ni evi meri 
Aleksandria, evi jinib ea mu rogi uasi ; ni evuisuiseni 

25 eterter naul on. Ara vuisuiseni meri nen sel se lova ; ko 
ni nemuin otutun suri, ko erij ko evuisuiseni eres, nanu 

26 suri lesu, ko orogi uasi baptaisien se John esan : ko 
ni ora pe rij naim ne lotuen, metuen ejici. Ko Prisila 
nueru Akuila oro rogi ni, nueru oro tekai ni, ko oro 

27 vuisuiseni e ni emauos sel se Atua. Ko ni emaroie: pi asi 
pi van Akaia, tua niri ara rij eres tevi, ko ara uli naul 
tevi disaioel niri, para tekai ni: ko ni evan jir, ko 

28 ebitevi elep niri ga deresen ololiri ara osuri: ni erij 
eterter tevi Ju niri rege non delug, ololi niri ara rogi 
uasi rege naul on ga lesu evi Kristo. 

19 Mianko eremali erepel, ga Apolo elik Korinto, ko 
Pol evel rurugi vanu ea mari, ko evan Efeso, ko 

2 elesi disaipel sopuon : ko oerai e niri, Kami kama 
lai Nemuin On nambog ga kama osuri? Ko niri ara 
oerai e ni, Ejici, kem sete nama ro^i ara lai Nemuin 

3 On teviri. Ko ni oerai, Ara baptai^,: kami van rege 

4 sev? Ko niri ara oerai, Rege baptaisien se Jon. Ko 
Pol oerai, Jon baptaisi baotaisien nolo jinib pu lulului, 
oerai e delug para osuri meri ga pi vijuri ni, evi lesu. 

5 Ko niri ara rogi nanu gel, ara baptaisi niri van rege 

6 nise numal lesu. Ko Pol eligi neveren reger, ko 
Nemuin On evan reger ; ko niri ara rij nemer munij, ko 

7 ara rij erijen ne profet. Ko niri ereoe jinib esegavul 
dromon eru. 

8 Ko ni esili van rege naim ne lotuen, ko erij rege 
navul itul, metuen ejici, erij teviri, ko eiariri suri nanu 

9 ne batun vanu se Atua. Mianko niri sopuon nolor 
eterter, ko ara musmus para osuri, ara rij isij suri 
Sel nen, rege non delu^, ni eveligi niri, ko eligi disaipel 
ara san, ko erij teviri mu muri rege naim on se 
ID Turanus. Ko ololi erenok rege sia eru ; ko niri jili 
ga mara lik Esia ara rogi erijen se Numal, niri Ju 

1 1 ko niri Cris. Ko Atua ololi Pol neveren ololi uasi 

12 nelelien ga mara elep : ko ara uosi rege 
nimben, kalik sen sopuon ko sunsun sopuon 
van rege niri ga mara mesi, ko mesien eveligi niri, 

13 ko memuiri ga mara^sij ara van vari. Ko Ju niri sopuon 
ga mara ivel, ga mara loli botut, ara oerai nise Numal 
lesu, ara oerai rege niri ga nemuiri ga mara 
sij mara lik reger, Nu oerai e Nik suri lesu ga Pol 

14 evuisuiseni. Ko Ju san, evi jinib on nisen Siva, 
ni natun noroman ambut, ko niri ara loli nanu 

15 nen. Ko nemuin ga mi sij erij lueni, 
oerai e niri, nu rogi uasi lesu, ko nu rogi uasi Pol ; ko 

16 kami-kama evi isi? Ko meri ga nemuin ga mi sij oto 
regen orau van reger, ko eterter uomo nen niri, ko 
ereviji niri, ko niri ara oulu ligi naim nen ara malamal 

17 ko ara reviji loloi. Ko niri jili ara rogi uasi nanu 
nen, niri Ju ko niri Cris ea mara lik Efesus ; ko metuen 

18 evan rege niri jili, ko ara suruvi nise Numal lesu. Ko 
niri elep ga mara osuri ara vini, ara rij, ko ara oerai 

19 nololien ser. Ko niri elep sopuon ga mara loli botut 
ara lai naul ser vini, ko ara suli rege no niri jili: ko 
ara evev noulin, ko ara lesi evi silver ogutogutjer 

20 natar gavul elim. Erepel, erijen se Numal etiv elep, 
ko eterter. 

21 Mianko nanu gel osu, Pol ororomi olon pi vel 
rurugi Masedonia ko Akaia, ko pi van Jerusalem, oerai, 

22 Mianko be van vanu nen, eres be lesi uasi Rom. Ko 
ni okoni nueru eru se niri ea mara ebitevi ni^ Timoti 
nueru Erastus, poro van Masedonia, ko ni elik Esia 
nambog sopuon. 

23 Rege daron nen niri ara rij tereterer suri Sel nen. 

24 Jinib san, nisen Demetrius, metusu ne silver, ga mu 
loli demij silver ne Diana, ko ni elai majieren elep evini 

25 ji metusu niri; ko ni ololi niri ai:a lik koroti tevi 
metusu niri ga majigen ser orsoran, ko oerai, Jinib 
niri, kami kama rogi uasi majigen gel elai joron tevi 

26 ker. Kami kama lesi, ko kama rogi, sete rege Efesus 
esan, rege Esia jili Pol eel eiari ko ololi delug elep ara 
rieni ligi, oerai, nanu ga nevere jinib ara loli sete ara 

27 evi atua niri : ko sete nanu gel esan, para lokoloksi 
majigen se ker; nanu gel pu to tevi, naim on se 
Diana, nevsevin ga me vi atua, pi vi nanu naun, ko 
para lai tueni nosuruvien sen, ni ga Esia jili ko vanu 

28 ga mo su gok ara lotu. Ko ara rogi nanu nen, nolor 
oun saut e lolaren, ko ara verus, ara oerai, Diana se 

29 niri Efeso, ni Elep. ' Ko vanu nen oun saut e 
nevijajigien: ko ara oulu van rege nutu ne korotian, 
nolor sansan, ara totoiii Caius nueru Aristarkus, jinib 
ne Masedonia, ga moro ebitevi Pol rege sel sen. 

30 Ko Pol emarog pi vap ji delug niri, ko disainel niri 

31 sete ara ligeligi ni pi van. Ko jinib sopuon rege 
numal ga mi lep niri ne Esia, ara evi selen, ara koni 
jinib van jin, ko ara iari ni sete pi van rege nutu ne 

32 korotian. Ko niri sopuon ara oerai nanu san, ko 
sopuon ara oerai nanu mu nij : nolo jinib ne -korotian 
ara karakar ; ko niri elep sete ara rogi uasi nanu ga 

33 mara lik koroti suri. Ko niri ara tekai Aleksander 
rege delug, Ju niri ara liei ni rege nor. Ko Aleksander 
euereleni neveren, ko emarog pe rij tevi delug niri 

34 suri. Mianko niri ara rogi uasi ni evi Ju, niri 
jili drilar sansan rege aur eru ara verus, ara oerai, 

35 Diana se niri Efeso, ni Elep. Mianko meri ga mi 
metemete naul ser ololi delug ara pereper, ni oerai, 
Kami jinib ne Efeso, nimbi meri ga sete mu ro8:i uasi 
ga vanu se niri Efeso emetemete naim on se Diana ga 

36 mi lep, ko demij ga mi vitan rege Jupiter vini? Suri 
ga sete san ololi uasi pu oerai, sete erepok, eres kami 
kapa pereper, ko sete kaoa loli nanu san pigavil. 

37 Kami kama tekai jinib eel vini, niri ga sete mara 
evenai rege naim on, ko sete ara rij isij suri atua 

38 se ker, ga me vi nevse\an. Pora Demetrius ko 
metusu niri ga mara ebitevi ni, ara tori nanu san para 
ligi rege jinib pi san, naim ne korotian ara toi, ko 

39 prokonsul ara lik : niri para ligi nanu rege niri. Pora 
kami kama pej nanu mu nij, eres para loli lilani rege 

40 korotian ga mi mauos. Oto muri para ligi nanu rege 
ker suri laten gel lelicren, sete nanu san ga drama 
lik koroti suri : pora para rij suri, ker sete" drama 

41 loli uasi drapa oerai nanu san suri korotian gel. Ko 
ni erij erepok, eligeligi korotian para ivel. 



20 Mianko laten osupa, Pol ololi disaipel niri ara vini, 
ko erij nevuisuisenien teyiri, erimse niri, ko evel pi van 

2 Masedonia. Ko ni evel rurugi vanu nen, ko elai 

3 nevuisuisenien elep teviri, ko evan Kris. Ko ni elik 
vanu nen navul itul, ko Ju niri ara sopue ceresen suri 
ni pi mij, oto muri ni pi sa rege drav san, pi van Siria, 

4 ko ororomi keli pu lui pi vel rurugi Masedonia. Ko 
Sopater do Perea, Pirus natun ; ko Aristarkus nueru 
Sekundus, do Tesalonaika ; ko Caius do Derbe, ko 
Timoti ; ko niri Esia Tikikus nueru Trofimus, ara 

5 ebitevi ni van Esia. Niri ara uomo, ko ara lik terai 

6 kem rege Troas. Ko nambog ga bred leven ejici 
regen osu, kem nam esa, ko drav oulu ligi Filipi, ko 
nam van ji niri rege Troas, rege nambog elim ; ko 
nama lik nambog ambut. 

7 Ko rege nambog uomo ne uik, ea kem nama lik 
koroti, namba otopoi otovi bred, Pol erij tevi niri, ora 

8 pi vel mevi nen ; ko erij eperiv ejepari nata mirag. Ko 
nasul elep rege naim mari ga kem nama lik koroti. 

9 Ko melakil san, nisen lutikus elik rege metali nen, 
meten oruel elep ; ko Pol erij eperiv, ni meten oruel 
elep, ko ouajeni rege naim mari itulin, ko ara uosi ni 

10 emij. Ko Pol ojumbul, ko ouajeni regen, ko eraki, 
ko oerai, Sete kapa vijajig; mauren sen oto regen. 

11 Ko ni evan keli mari, ko otopoi otovi bred, ko aan, ko 

12 erij eperiv tevi niri, ejepari natamerin, ko ni evel. Ko 
niri ara uosi nanuarig nen emaur, ko nolor omolomol 
suri. 

13 Ko kem nama uomo van rege drav, ko oulu nambin 
pi van Asos, nama ora namba lai Pol : ni eligi erepok, 

14 ko ni ora pi kali gauti. Ko ni elesi kem rege Asos, 

15 ko nama lai ni, ko nama van Mitilini. Ko drav oul'i 
ligi nutu nen, ko mevi nen oto muri Kios ; ko mevi keii 

16 nama vut Samos ; ko mevi nen keli nama van Miletus. 
Pol oerai kem namba asi Efesus, ni sete emarog pu 
lolola rege Esia ; ni ora pi van pigavil, nora pu loli uosi, 
ni pi lik Jerusalem nambog ne Pentekost. 

17 Rege Miletus ni okoni niri sopuon para van Efesus, 

18 para verus elder niri ne kalesia para vini jin. Ko 
niri ara vini jin, ni oerai e niri. 

Kami jili kama rogi uasi, rege nambog uomo nen ga 
nu nu verasi dan ne Esia, erepe ga nu lik tevi kami 

19 nambog jili, nu loli majigen se Numal, tevi nolok ga 
sete mi van mari, ko tevi suan metek, ko tevi nanu 

20 ga mi sij ga mu loli nu, nololien ga mi sij se Ju niri : ko 
nu sete nu medutu bu oerai e kami nanu jili ga me 
res, ko^nu vuisuiseni regfe nutu ga mara lik koroti 

21 regen, ko rege naim evises, nu oerai Ju niri, ko Cris 
niri, nolo jinib pu lulului ui van ji Atua, ko nosurien 

22 rege Numal se ker, lesu Kristo. Ko leligen ok, kapa 
lesi, nu be van Jerusalem, nemuin ololi nolok, ko sete 
nu rogi uasi nanu ga para loli nu rege nutu nen : 

23 nanu ga nu rogi uasi, Nemuin On oerai e nu rege 
vanu jili, ga dil ne kaien, ko neriveravijen ara to ter.ii 

24 nu. Ko sete nu roromi mauren suk evi nanu san, 
ko mauren sete eres re^e inu, pora bu loli majigen 
suk, ko nanu ga Numal lesu elai tevi inu, evi nanu 
gel, be rij suri erijen jsra me res ne deresen se Atua. 

25 Ko leligen ok, kapa lesi, Nu nu rogi uasi, kami ii'^ 
ga nu vel tevi, ko nu oerai lilani batun vanu, sete 

26 kapa lesi keli nok. Suri nanu gel, nu oerai e kami 

27 leligen, nu nu uokuok rege dra jinib niri jili. Nu 
sete nu medutu nu oerai e kami, nevuisuisenien 

28 jili se Atua. Kapa metemete lueni kami, ko melig 
jili, ga Nemuin On eligi kami kama evi jinib ^a mara 
metemete niri, ko kaua oueani kalesia se Atua, ga ni 

29 ouli, ko ni dran evi noulin. Nu nu rogi uasi ga nu 
be vel, ulif ga mara sij para sili vini ji kami, para 

30 lokoloksi melig; ko reee kami, jinib sopuon para 
tur evi mari, para rij erijen ga mi kaoil, para tekai 

31 disaipel sopuon para vijuri niri. Suri nanu gel, kami 
kapa kulukulu, ko kapa roromi, rege sia itul, nil 
sete nu mosi nu vuisuiseni kami jili, natamupog ko 

32 natamerin tevi suan metek. Ko leligen ok nu ligi 
kami van ji Atua,-ko van ji erijen deresen sen, ga mu 
loli uasi para eli kami mari, ko pi lai meligen rege 

33 niri jili ga mara res. Nu sete nura be lai silver 

34 se jinib pi san, ko cold sen, ko sun sun sen. Kami 
kama rogi uasi neverek gel emajig rege nanu ga nu 

35 nu lai, ko niri ga mara ebitevi nu. Rege nanu 
jili nu lai eksampel tevi kami, ga kami kapa majig ko 
kapa ebitevi niri ga mara malum, ko kapa roromi erijen 
se Numal lesu, ga ni oerai, Eres elep jinib pi l^i nanu 
tevi jinib, uomo ne ni pi lai nanu se jinib. 

36 Ko ni oerai erijen nen, ko ejiba, ko ever us, tevi 

37 niri jili. Ko niri jili ara tig elep, ko ara raki Pol, 

38 ko ara rumiji, ara roromi elep uomo nen suri erijen 
ga ni oerai, ga niri sete para lesi keli non. Ko niri 
ara ligi ni rege sel sen, ni pi van rege drav. 



21 Mianko eremali erepel, ^a kem nama iveligi niri, 
ko drav se kem oulu nambin, kem nama mauos van 
rege Kos, ko mevi nen van rege Rodes, ko nama iveligi 

2 nutu nen nama van Patara : ko nama lesi drav san 
pi van Fenisia, ko nama sa regen, ko oulu nambin. 

3 Mianko nama lesi Saiprus, nama asi rege nevere 
imair se kem, ko drav se kem oulu nambin evan 
Siria, ko nama jumbul Tair : nutu ga drav ui ligi nanu 

4 ga mu to regen. Ko nama lesi disaipel niri, kem 
nama lik nambog ambut : -ko niri ara oerai e Pol e 

5 Nemuin, ni sete pi verasi dan ne Jerusalem. Mianko 
nama lik nambog nen osu, kem nama ivel, nama van 
rege sel se kem ; ko niri jili ko nevsevin ser, ko natur, 
ara ebitevi kem rege sel se kem, ko nama iveligi vanu 

6 nen, ko nama jiba galu, ko nama verus, ko kem nama 
rimse niri ; ko nama sa rege drav nen, ko niri ara lui 
keli van sim ser. 

7 Mianko kem nama iveligi Tair, ko nama van Toli- 
mais ; ko nama rimse tua niri, ko nama lik teviri 

8 nambog san. Ko mevi nen nama ivel, ko nama van 
Sesaria : ko nama sili van lolo aim se Filip ga me vi 
jinib nevuisuisenien, ni evi san re^e niri ambut, ko 

9 kem nama lik tevi. Ko meri nen, natun nevsevin 

10 ivij, ga sete ara eli, gra mara rij erijen ne profet. Ko 
kem nama lik nutu nen nambog elep, ko profet san, 

1 1 nisen Acabus evel Judia vini. Ko ni evini ji kem, 
ko elai netatu se Pol, ko ekai totoni ni belan ko 

neveren, ko oerai, Nemuin On oerai erepel, Ju niri 
rege Jerusalem para kai totoni pi repel, jinib ga netatu 

12 sen gel, ko para lai ni tevi nevere Jentail niri. Ko 
kem nama ro^i nanu gel, kem, ko jinib niri ne vanu 

13 nen, nama eiari ni sete pu togsa pi van Jerusalem. Ko 
Pol oerai, Kami kama loli sev, kama tig ko kama loli 
nolok emauor? nu nu marog para kai totoni nu, 

14 ko be mij Jerusalem suri nise Numal lesu. Mianko 
ni sete ora pu rogi kem, nama pereper, nama oerai, 
Numal lesu pu loli marogen sen. 

15 Mianko nambog nen osu, nama uosi nanu se kem, 

16 ko nama togsa nama van Jerusalem. Ko niri sopuon, 
disaipel ne Sesaria ara ebitevi kem, ara tekai disaipel 
ga tui san, Neson do Saiprus, ga kem namba lik naim 
sen. 

17 Mianko kem nama van Jerusalem, tua niri ara tekai 

18 kem, ko ara iri. Ko mevi nen Pol evan ji Jems, ko 

19 kem nama van ; ko elder niri jili ara lik kbroti. Ko 
ni erij teviri, mianko oerai si samis nanu ga Atua 

20 ololi rege Jentail niri, e ni majigen sen. Ko niri ara 
rogi, niri ara suruvi Atua ; ko ara oerai e ni, Nik ku 
lesi, Tuak, niri natar elep rege Ju niri ga mara osuri ; 

21 ko niri jili ara mereni elep erijen lilani: ko jinib ara 
oerai e niri suri nik, ^a nik ku vuisuiseni Ju niri jili 
ga mara lik rege Jentail niri, para iveligri Moses, ku 
oerai niri sete para loli natur para lalos, "ko sete para 

22 vijuri nololien nen. Ko pi repe se? niri para rogi 

23 nik ku vini iel. Nik kuDu loli nanu gel ga kem nama 
oerai e nik: Jinib ivij ara lik, ga mara oerai erijen 

24 san. Nik kupu biteviri. ko kupu lolim kupu uokuok 
tevi niri, ko nik kupu ouli suri niri, ga para kiri batur : 
ko niri jili para rogi uasi nanu ga mara oerai suri 
nik sete evi uretunen ; para rogi uasi ga nik ku vel 

25 emauos, ku loli erijen lilani. Suri Jentail niri ga 
mara osuri, kem nama uli, nama lio-i ga niri sete para 
jepari nanu ga mara suli tevi demij, ko para jici dra, 

26 ko nanu ga mara kinsi pini, ko fornikason. Ko PoJ 
etekai jinib nen niri, ko mevi nen ololi ni ouokuok tevi 
niri, ko evan rege temnel, oerai nambog ga niri ara 
uokuok regen osu, ejepari nambog ga mara lai nanu 
sopuon suri niri jili. 

27 Mianko nambog ambut .oto muri pu su, Ju 
niri ga mara ivel Esia vini, ara lesi ni 
rege tempel, ko ara loli nolo delug ara karakar, 

28 ko ara totoni ni, ara verus, ara oerai, Jinib ne Israel, 
kapa bitevi kem : Mere! evi jinib ga mi vuisuiseni jinib 
niri jili regfe vanu gfa mo su gok, niri para musmus 
delug, ko erijen lilaqi, ko vanu gel : ko panu san keli, 
ni etekai niri Cris ara vini rege tempel, ko olokoloksi 

29 vanu gel. Suri ga mara lesi ni etekai Trofimus do 
Efeso, gaim, ko ara roromi Pol etekai ni van rege 

^o tempel. Ko nolo niri jili ne vanu nen ara karakar 

suri, ko niri jili ara oulu koroti: ko ara totoni Pol, 

ko ara reve ni vari ne tempel : ko ara kikiore metali 

5 gavilivil. Ko ara ora oara reviji pini, ko san oerai 

e batun jinib moramoru ne melig jinib nuval, ga 

3. Jerusalem niri jili ara lat. Ko gavilivil ni etekai jinib 

nuval niri, ko kapten niri, ko oulu jumbul van reger : 

ko niri ara lesi batun jinib moramoru, ko jinib nuval, 

3 3 ara iveligi ga mara reviji Pol. Ko batun jinib mora- 

•noru evini muri, ko orototoni ni, ko oerai para kai 

Dtoni ni dil nevut pi eru ; ko osusi ni evi si, ko ololi 

H ev. Niri sopuon ara kail, ara oerai e nanu san, 

h niri sopuon nanu inu nij rege delug: ko ni sete 

0)li uasi pu rogi uasi uretunen, suri drilar elep, ko 

o^ai para tekai ni van rege naim se jinib nuval. 

35 Minko ni evan re^e sel ga mara sa regen, eremali 

er^el, jinib moramoru ara uosi ni, ko delug ara tutiri 

S6 et^ter; delug niri jili ara vijuri, ara kail, ara oerai, 

KajL reviji pini. 

37 _ ^anko ara ora para tekai Pol pi van lolo aim se 
jinihiuval, ni oerai e batun jinib moramoru, Ku marog 
bu o«ai e nik nanu san rek^a? Ko ni oerai, Nik ku 

^8 rogi asi erijen Cris rekea? Nik sete ku vi meri 
Ijip rvga? rege nambog uomo nen ni ololi nolo jinib 
ara k^kar, ko etekai van rege meruer jinib niri jB^a 

39 mara 4 Asasin, niri natar ogut elen. Ko Pol oerai, 
Nu nui Ju san, do Tarsus ne Silisia, nu vi jinib ne 
vanu gqui lep san: ko nu eiari nik kupu ligeligi nu 

40 be rij Vi delug niri. Ko ni elieeligi, ko Pol otur 
rege seljen, oluv e neveren e delug; ko niri ara 
pereper J^ ni erij tevi niri, nali ne Ibru niri, oerai, 

22 Tuak ko tata niri, kapa rogi erijen suk, ga nu bu 
oerai e kami. 

2 Ko niri ara rogi ga ni erij teviri e nali Ibru, niri ara 
pereper elep : ko ni oerai, 

3 Nu nu vi Ju, nu ak Tarsus ne Silisia, ko ara ligi 
nu nu lik vanu gel, rege Cameliel belan, ara vuisuiseni 
nu nololien ga nii mauos ne erijen lilani se tata se 
ker, ko nu terter suri Atua, erepe kami jili leligen: 

4 ko nu nu reviji Sel gel, pi van rege mijen, nu kai 
totoni, ko nu ligi reee naim ne kaien noroman niri kc 

5 nevsevin niri. Ko batun jinib on, ni pu oerai suri p 
repel, ko korotian ne elder niri jili : ko niri ara lai nau 
tevik, ga pi van ji Tua niri, ko nu vel be van Dama-; 
kus, be kai totoni niri ea mara lik, ko be tekai nn 

6 para van Jerusalem, para reviji niri. Mianko erem^li 
erepel, ga nu vel suri sel suk, oto iriuri Damasks, 
nial ouosoput, gavilivil muron ga mi lep ne melerin cor 

7 rerali nu. Ko nu uajeni van eatan, ko nu rogi dran 

8 san oerai e nu, Sol, Sol, erepe ku reviji inu? Kmu 
oerai, Nik ku vi si, Numal? Ko ni oerai e nu, N nu 

9 vi lesu do Nasaret, g:a nik ku reviji. Ko nh ga 
mara ebitevi nu ara lesi muron nen, ko sete arerogi 

10 drila meri ga me rij tevi inu. Ko nu nu oef?, Nu 
bu loli sev, Numal? Ko Numal oerai e nu, Kuu tur 
evi mari, kupu van Damaskus ; ko para oera e nik 
rege vanu nen nanu jili ea mara liei ga nik kuu loli. 

1 1 Mianko sete nu kulu uas suri nanu ne muron rn, niri 
ga mara ebitevi nu ara totoni neverek, ko ara tkai nu, 

12 ko nu van Damaskus. Ko jinib san, nisen Aanaias, 
jinib ga mi res rege erijen lilani, ko Ju ni jili ga 

13 mara lik vanu nen ara rij eres suri, ni evij jik, ko . 
otur muri nu, oerai, Tuak Sol, kupu kulu ki pi res. 
Ko nu kulu eres rege daron nen, ko nu eteni ni. 

14 Ko ni oerai, Atua se tata se ker eligi nik<upu rogi 
uasi marogen sen, ko kuDu lesi Meri g^a M^nauos, ko 

15 kupu rogi drilan rege ni jigon. Nik k^u vi jinib 
noeraien sen rege jinib niri jili, suri nan ^a nik ku 

16 lesi ko ku rogi. Ko leligen ok, erepe r^ ku lolola? 
kupu tur evi mari, para baptaisi nik, 1 kupu jivili 
tueni nololien ga mi sij som, ko kupu v^s ni nisen. 

17 Ko eremali erepel, ga nu lui keli van Jepalem, ko nu 

1 8 verus rege tempel, nematur lesien ololi nu, ko nu lesi 
ni oerai e nu, Kupu ivel pigavil, ko kupu iveligi Jeru- 
salem pigavil : suri gra niri sete para lai erijen noeraien 

19 som suri inu. Ko nu oerai, Numal, niri ara rogi uasi 
nu nu ligi niri rege naim ne kaien, ko nu reviji rege 

20 naim ne lotuen jili niri g^a mara osuri nik : ko nambog 
ga mara loli dra Stifen, jinib noeraien som, mu jum- 
jum, nu nu tur m^iri, ko nu marog, ko nu metemete 

?i sunsun se niri ga mara reviji Dini ni. Ko ni oerai e 
nu, Kupu ivel: bu koni nik kupu van gasu ji Jentail 
niri. 

2\ Ko niri ara rogi ni ejepari erijen nen ; ko ara loli 
drilar evan mari, ara oerai, Kapa lai tueni meri ga 

23 mi repel rege iel gatan : sete eres ni pi maur.. Ko 
niri ara kail, ko ara sorotueni sunsun ser, ko ara 

24 "ijereni mau evan mari, ko batun jinib moramoru 
<erai para tekai ni van lolo aim se jinib nuval, oerai 
iVi para telemaji ni, kp nara susi, ni nu rogi uasi nanu 

25 g. me vi batun ga niri ara kail suri ni. Ko ara kai 
tooni ni dil ga mi terter, Pol oerai e senturion ga mu 
to muri, Evi nanu ga mi mauos rekga, nik kupu 
teltnaji jinib ga me vi jinib Rom, ko sete ara ligi 

26 nar^ san regen? Ko senturion orogi, ni evan ji batun 
jinil moramoru, oerai e ni, ko oerai, Nik kupu loli 

27 sev? merel evi jinib Rom. Ko batun jinib mora- 
moruevini, oerai e ni, Kudu oerai e nu, nik ku vi jinib 

28 Rom ekga? Ko ni oerai. O. Ko batun jinib mora- 
moru ^erai, Nu ligi mani elep, nu ouli korotian ne 
batun anu nen. Ko Pol oerai, Nu nu ak, nu vi meri 

29 RoiP'. Ko gavilivil niri ea mara ora ^ara susi ni, ara 
iveligi :ko batun jinib moramoru imdutu, suri ni ekai 
totoni, o mu rogi ni evi meri Rom. 

30 Ko nvi nen, ni ora du rogi uretunen ea Ju niri 
ara rij Sri, ni etelasi, ko oerai batun jinib on niri, 
ko korot^n niri jili para vini', ko etekai Pol evan jir, 
ko eligi ige no niri. 

23 Ko Pol, emeteni eterter korotian niri, oerai, Tuak 
niri, Nu nu lik rege Atua noii rege nololien lilani jili, 

2 ejepari leliq^en. Ko Ananaias, ga me vi batun jinib 

3 on, oerai niri ga mara tur muri, oara uti ni jigon. Ko 
Pol oerai e ni, Atua du ti nik, ga me vi jeli naim ga 
moeraperap, nik ku sakel, k'upu rij suri inu, suri 
erijen lilani, ko ku oerai oara uti nu, sete emauos rege 

4 erijen lilani. Ko niri ea mara tur muri ara oerai 

5 Nik ku souri batun jinib on se Atua rekga? Ko Pd 
oerai, tuak niri, nu sete nu rogi uasi ni evi batin 
jinib on: ara uli erepel, Nik sete kuuu rij pi sij suri 

6 numal se jinib som niri. Ko Pol elesi niri sopuon le 
korotian ara evi Sadusi, ko sopuon ara evi Farisi, ni 
everus rege korotian, oerai, Tuak niri, nu nu vi Fansi, 
ko nu vi Farisi natun : ko niri ara rij suri inu, suri 

7 neteravien ne meraien se niri ga mara mij. K) ni 
oerai nanu gel, erijen laten otur evi mari rege larisi 

8 niri, ko Sadusi niri: ko korotian evi eru. Sadui niri 
ara oerai meraien ejici, ko agelo, ko nemuin an jici: 

9 ko Farisi ara oerai ara toi. Ko laten gfa mi leJ otur 
evi mari: ko jinib ne naul sopuon se Farisi nri ara 
tur evi mari, ara rij eterter, ara oerai, Kem set nama 
lesi nanu P^a mi sij san reee jinib grel : ko eepe se, 

10 pora nemuin san erij tevi ni, rekga a^elo sanpMianko 
laten ga mi lep otur evi mari, batun jinib roramoru 
imdutu tara reve pini,' oerai jinib nuval pa?i jumbul 
ko para ereve tueni ni rege niri, ko para teai ni van 
naim se jinib nuval. 

1 1 Ko natamupog nen, Numal otur muri n^ ko oerai, 
Kupu rogi pi res : ereoe nik ku oerai st'i inu rege 
Jerusalem, pi repel, nik kupu rij suri in Rom. 

12 Mianko natamerin, Ju niri ara lik koro^ ko ara ligi 
erijen san, ceresen bijici. ara oerai niri j=te para aan 
ko sete para minemin pijepari daron p para reviji 

13 pini Pol. Niri gavul ivij ko dromon toi ga mara 

14 evi korotian nen. Niri ara vini ji bati^. i^^]^ on niri 
ko elder niri, ko ara oerai, Kem nama I'i erijen ga mi 
lep san, ceresen bijici, sete namba ^n pijepari ga 

15 namba reviji pini Pol. Suri nanu nerkami, ko koro- 
tian, kapa oerai batun jinib moramo? pi tekai vini ji 
kami, erepe kami kapa roei uasi u tunen, ko kap? 
rij lilani suri ; ko ni sete euor pi vini^uri, kem namba 

1 6 reviji pini. Ko Pol metulu sen orogi niri ara lik 
terai, ko ni evan, esili lolo aim se jiiiib nuval, ko 

\y oerai Pol. Ko Pol everus senturion san evan jin, ko 
oerai, kupu tekai nanuarig gel van ji batun jinib mora- 

i8 moru, ni otori nanu san du oerai e ni. Ko ni etekai, 
ko ebitevi van ji batun jinib moramoru, ko oerai, Pol, 
ga mara kai, everus nu van jin, ko oerai nu be tekai 
melakil gel van jim, ni otori nanu san pu oerai e nik. 

ig Ko batun jinib moramoru orototoni neveren, ko etekai 
ni etebitebi, osusi, Sev ko ga nik ku ra kupu oerai e 

20 nu? Ko ni oerai, Ju niri ara sopue para oerai e nik 
kupu lai Pol vini rege korotian, mevi, erepe nik kupu 

21 susi ko kupu rogi uasi uretunen jili suri ni. Ko nik 
sete kupu marog nanu ser : niri gavul ivij ko dromon 
otoi ara lik terai ni, ara li^i erijen ga sete ni vi ceresen, 
sete para aan ko sete para minemin, pijepari daron 
ga para reviji pini ni : ko niri ara loli lilani, ko ara 

22 lik terai ga nik kupu oerai. Ko batun jinib on elige- 
ligi melakil nen pi vel, oerai ni eterter, Sete kupu 
oerai jinib pi san ga nik ku oerai e nu nanu gel niri. 

23 Ko ni everus senturion eru van jin, ko oerai, Koooro 
loli lilani jinib nuval ogut varu para van Sesaria, ko 
niri ga mara sakel rege hors gavul ambut, ko niri ga 
mara uosi siri ogut varu, para van rege aur itulin ne 

24 nambog. Ko ni oerai niri para lai hors sopuon, ko 
Pol pi sakel rege san, ko para tekai ni pi res, ^{ van 

25 ji numal Feliks. Ko ni oli naul san ereoel. 

26 Klodius Lisius oerai e numal ga me res Feliks, kupu 
lik pi res. 

27 Ju niri ara totoni jinib eel, ko oto muri niri para 
reviji pini, ko nu nu van jir tevi jinib nuval niri, ko nu 

28 tekai tueni, nu rogi ni evi jinib Rom. Ko nura bu 
rogi uasi nanu ga me vi batun ga niri ara rij suri, nu 

29 tekai ni evan ji korotian ser : ko nu rogi niri ara liei 
rege ni nosusien ne erijen lilani ser, ko sete ara ligi 
nanu san regen, eres ga ni ui mij suri, rekga para kai 

30 totoni suri. Mianko nu rogi niri ara lik terai ni, 
gaviliyU nu koni ni evan jim, ko nu oerai niri ga mara 
rij mi. sij suri ni, para rij suri rege nom. 

31 Ko jinib nuval nen ara tekai Pol, erepe numal ser 
oerai, ko ara ebitevi ni natamupog evan Antipatris. 



Digitized by VjOOQIC 



64 BATUN 24. 

32 Ko matamerin ara iveligi niri ga mara sakel rege hors 
para ivel tevi, ko niri ara lui van naim se jinib nuval : 

33 ko niri ara van Sesaria, ko ara lai naul tevi numal 

34 nen, ko ara ligi Pol rege non. Ko ni elesi naul nen, 
ko osusi ni vanu sen, ko orogi ni evi meri Silisia, 

35 oerai, Bu rogi nanu som nambog ^a niri. ga mara 
rij suri nik para vini : ko oerai nara metenqete ni lolo 
aim ga mi lep se Erod. 



24 Mianko nambog elim osu, Ananaias ga me vi batun 
jinib on ojumbul vini, tevi elder niri sopuon, ko batun 
jinib ne erijen san nisen Tertulus ; ko ara vuisuiseni 

2 Numal suri Pol. Ko ara verus ni vini, Tertulus erij 
suri, oerai, 

Suri ga nik ku loli kem nama lik eres rege demat, 
ko nik ku roromi, ko ku jige nanu ^a mi sij rege 

3 batun vanu gel, ko kem nama rogi eres mu muri rege 
vanu ga mo su gok, ko nama iri suri, Feliks ga mi 

4 res. Ko sete nura bu loli nik kup timbetimbet, nu 
iari nik pi vi marogen som, kupu rogfi kem erijen sete 

5 elep. Ko kem nama lesi jinib gel evi meri ga mi sij, 
ko meri ga mu loli nuval rege Ju niri rege vanu ga 
mo su gok, ko ni evi batun rege korotian ne Nasarin 

6 niri : ko ni emarog pu lokoliksi tempel : ko kem nama 

8 orototoni ni : ko nik ku loli uasi kuou susi ni, ko kupu 

9 rogi uasi nanu jili ga kem nama liei rege ni. Ko Ju 
niri ara ebitevi, ara oerai nanu jili erepok. 

10 Ko numal oluv ga ni pe rij, Pol erij lueni erepel, 
Suri ga nu rogi uasi ga nik ku vi jaj rege batun 

vanu gel sia elep, nu rogi eres be rij suri nanu ea mara 

1 1 ligi rege inu : ko nik kupu rogi uasi, leligen evi bogen 
esegavul dromon eru ga nu nu togsa van Jerusalem 

12 pu lotu : ko sete ara lesi nu nu sopue tevi jinib san, 
rekga nu loli nolo delug ara karakar, rege tempel, 

13 rekga lolo aim ne lotuen, rekga gaim nen. . Ko nanu 
ga mara ligi rege inu, niri sete ara loli uasi pi vi 

14 uretunen. Ko nu oerai e nik nanu gel, rege Sel ga 
mara oerai korotian san, nu nu loli majigeh se Atua 
se ker, pu osuri nanu jili ga erijen lilani oerai, ko 

15 profet niri ara uli: ko nu tori neteravien se Atua, 
ga niri ara lik terai, evi nanii gel, meraien se niri ga 

16 mara res ko niri ga mara sij pi vini. Rege nanu gel nu 
majig nolok pi tep e nanu ga mi sij rege Atua ko jinib 

17 mu muri. Ko sia elep osu nu vini nu tori merenien, 

1 8 ko nanu ga mara ligi, van ji batun vanu suk : ko nu ligi, 
niri ara lesi nu, nu uokuok rege tempel, sete nu bitevi 
(lelug, ko laten ejici : ko Ju niri sopuon ga mara ivel 

1 9 Esia vini ara lik, ko eres niri para tur rege nom, para 
rij suri, pora para tori nanu san para ligi rege inu. 

20 Pora bijici, jinib gel niri para oerai nanu ga mi sij ga 

21 mara lesi, daron ga nu nu tur rege no korotian, erijen 
. sansan ga nu nu verus, nu tur rege niri, .nu oerai, suri 

meraien se niri ga mara mij, niri ara rij suri inu leligen 
rege no kami. 

22 Ko Feliks, ni orogi uasi uretunen ne Sel nen, oerai 
ejiciuor, oerai, Mianko Lisias, batun jinib moramoru 

23 pu jumbul vini, be rij suri nanu se kami. Ko ni oerai 
e Senturion ui metemete ni pi res, ko pu loli pi res tevi ; 
ko sete pi jige selen niri para ebitevi ni. 

24 Mianko nambog sopuon osu, Feliks evini, tevi 
Drusila nevsevin sen, ni evi nevsevin Ju, ko oerai Pol 
pi vini jin, ko orogi ni suri nosurien rege lesu Kristo. 

25 Ko ni erij suri nololien ^a mi mauos, ko nololien ga 
mi res, ko korotian ga oi vini, Fieliks imdutu elep, ko 
oerai, Kupu ivel suri sel som rege daron gel; mianko 
rege daron ga mi res suk, nu be verus keli nik kupu 

26 vini jik. Ko ni ororomi Pol pi lai mani tevi: ko 

27 everus ni evini mu muri, ko erij tevi. Mianko sia eru 
osu Porsius Festus evijuri Feliks: ko Feliks emarog 
pu loli Ju niri para mereni ni, elieeligi Pol pi lik naim 
ne kaien. 



25 Ko Festus evini rege vanu nen, elik nambo;e: itul, ko 

2 otogsa ligi Sesaria evan Jerusalem. Ko batun jinib 

3 on niri, ko batun jinib ne Ju, erij tevi ni suri Pol ; ko 
ara eiari ni, pora ni pi marog pu oerai ni pi vini 
Jerusalem ; ko para lik terai para reviji pini rege sel. 

4 Ko Festus oerai, ara metemete Pol Sesaria, ko oto 

5 muri ni pi van. Ko ni oerai, kami ga kama tori 

numalnen regekami, kapa jumbul tevi inu, pora nanu 
san isij rege merenfen, niri para ligi regen. 

6 Mianko ni elik tevi niri, nambog sete elep, erepe 
ouil rekga esegavul, ko ojumbul van Sesaria; ko mevi 
nen ni esakel rege nai seksakel se jaj, ko oerai para 

7 tekai Pol vini. Ko ni evini, Ju niri ^3, mara jumbul 
Jerusalem vini, ara tur ererali ni, ko ara ligi nanu elep 
regen, nanu ga mi sij, ga sete ara loli uasi pi vi 

8 uretunen ; ko Pol erij suri nololien sen, oerai, Nu sete 
nu loli nanu san isij rege erij en lilani se Ju niri, ko 

9 rege tempel, ko rege Sisar. Ko Festus emarog pu loli 
Ju niri para mereni ni, erij lueni tevi Pol, ko oerai, 
Nik ku marog kupu togfsa van Jerusalem, ko para rij 

10 lilani suri nanu gel niri rege nok, rege vanu nen. Ko Pol 
oerai, Nu nu tur rege no nai seksakel se jaj se Sisar, 
nutu ga para rij suri regen : sete nu loli nanu san isij 

11 tevi Ju niri, ko nik ku rog^i uasi jili erepok. Pora nu 
nu vi jinib ga mu loli mi sij, pora nu loli nanu san ga 
jinib pi mij suri, nii sete nu musijius be mij : pora nanu 
gel sete evi uretunen, nanu ga mara ligi rege inu, sete 
jinib san ololi uasi pi lai nu tevi niri. Nu marog Sisar 

12 pe rij suri. Ko Festus osopue tevi korotian, kp oerai, 
Nik ku oerai Sisar pe rij suri : nik kupu van si Sisar. 

13 Mianko nambog sopuon osu, kigf Acripa nueru 

14 Bernisi oro vini Sesaria, ko oro rij tevi Festus. Nueru 
oro lik nambog elep, ko Festus eligi nanu se Pol rege 
kig, oerai, jinib san gel ga Feliks eligi rege riaim ne 

15 kaien: ko nambog ga nu nu lik Jerusalem, batun 
jinib on niri, ko elder niri ne Ju ara vuisuiseni nu suri 

16 ni, ara oerai nu be rij suri ni. Ko nu nu oerai e niri, sete 
evi nololien se ketn Rom '^ara lip-i tueni jinib san, 
pu omo ga meri ga mara ligi nanu regen, ko niri ga 
mara ligi nanu nen para tur, nor req^e nor, ko ni pi ligi 

17 erijen sen suri nanu ga mara ligi reeen. Mianko 
niri ara vini iel, ara koroti, nu sete nu Tolola, ko mevi 
nen nu sakel rege nai seksakel se jaj, ko nu oerai para 

18 tekai jinib nen vini. Ko niri ga mara ligi nanu regen 
ara tur evi mari, niri sete ara ligi nanu ga mi sij san 
regen, erepe nu nu roromi para liei suri; ejici, niri 

19 ara ligi nesopuien ne lotuen ser regen, ko suri san 

20 lesu, ga mi mij, ko Pol oerai ni emaur. Ko nu, nu 

rerelegi bu susi suri nanu nen, nu susi pora ni pi marog 
pi van Jerusalem, ko oara rij suri nanu nen, rege vanu 

21 nen. Mianko Pol oerai nu be ligi ni pi lik terai erijen 
se numal ga mi lep, nu oerai para li^i ni pi lik terai 

22 nambog ga bu koni ni ui van ji Sisar. Ko Acripa 
oerai e Festus, ko nu nu marog bu rogi merenen. Ko 
ni oerai, nik kupu rogi ni mevi. 

23 Ko mevi nen Acripa evini, nueru Bernisi, tevi 
nosuruvien elep, ko ara sili van nutu ga mara fij regen, 
tevi batun jinib moramoru niri, ko batun jinib ne vanu 

24 nen, Festus oerai para tekai Pol vini. Ko Festus 
oerai, Numal Acripa, ko jinib niri jili ga mafa lik iel 
rege nok, kami kama lesi jinib gel, ga delug jili ne Ju 
niri ara rij tevi nu suri, rege Jerusalem ko iel, ara 

25 kail, ara oerai sete eres ni pi maur nambog pi san. Ko 
nu nu lesi ni sete ololi nanu san ga pi mij surj: ko ni 
oerai ni emarog numal Rom pe rij suri, ko nu nu oerai 

26 bu koni ni pi van jin. Ko nu sete nu tori nanu san 
uretun bu li tevi numal suk suri. Suri nanu gel nu 
tekai ni vini rege no kami, ko rege nik nom, numal 
Acripa, drapa kulu pej, ko bu tori nanu sopuon ga 

27 bu li. Nu roromi sete evi nanu ga mi res, bu koni 
jinib ne kaien, ko sete bu oerai nanu ga mara ligi 
regen. 



26 Ko Acripa oerai e Pol. Ara ligeligi nik kupu rij 
suri nik. Ko Pol esarini neveren, ko eligi erijen sen, 
oerai : 

2 Nu eiri numal Acripa be rij suri inu rege nom leligen, 

3 suri nanu jili ga Ju niri ara ligi regek: suri ga nik ku 
rogi uasi emauos nololien niri jili ko nosusien niri jili se 
Ju niri: ko nu eiari nik kupu rogi nu, sete kupu 

4 timbetimbet. Ju niri jili ara rogi uasi nololien suk 
ga nu nu lik nu vi nanuarie ejepari leligen, ga nu lik 

5 uomo rege jinib suk, ko rege Jerusalem ; ara rogi uasi 
nu tui, pora para marog para rij suri, nu nu lik, nu vi 
Farisi, rege korotian ga mi mauos uomo nen, ne lotuen 

6 se ker. Ko leligen ok nu tur iel, para rij suri nu, suri 

7 neteravien ne nanu ^ea Atua oerai e tata se ker ; metili 
naim esegavul dromon eru se ker, ara majig eterter se 

Atua, ko ara roromi para lai neteravien nen. Ko suri 
neteravien nen, O numal, Ju niri ara ligi nanu regek. 

8 Erepe kami kama roromi evi nanu sete uretun, pora 
Atua pu loli niri ga mara mij para tur evi mari keli. 

9 Uretun nu nu roromi olok, eres nu bu loli nanu pi 

10 lep, isij rege nise lesu do Nasaret. Ko nu loli nanu 
nen 'Jerusalem : ko nu kai jinib ga mara res niri elep 
rege naim ne kaien, ga batun jinib on ara lai numalnen 
tevik, ko nambog ga mara reviji riniri nu nu ligi erijen 

11 suk reger. Ko nu reviji niri mu muri, naim ne lotuen 
jili ser, ko nu majig eterter bu loli niri para rij pi sij ; 
ko nu lolar elep suri niri, nu reviji niri rege vanu gasu. 

12 Mianko nu vel be van Damaskus, nu toti numalnen 

13 ko naul se batun jinib on, ko nial ouosoput, O numal, 
nu lesi rege sel, muron ne melerin, oror elep uomo ne 
nial, oror ererali nu ko niri ga mara ivel tevi inu. 

14 Mianko kem jili nama uajeni gatan, ko nu rogi drilan 
san oerai e nu erijen Ibru, Sol, Sol, erepe ku reviji 

15 inu? evi nanu ga mi terter nik kup etepavi siri. Ko 
nu nu oerai, Nik ku vi si, Numal? Ko Numal oerai, 

16 Nu nu vi lesu, ga nik ku reviji. Kupu tur evi mari, 
kupu tur rege belam : nu remali jim suri nanu gel, be 
ligi nik kupu evi jinib ne majigen ko jinib noeraien 
rege nanu gel niri ga nik ku lesi inu, ko nanu gel ga 

17 be remali keli jim suri; be metemete nik rege delug, 
ko rege Jentail niri ga nu bu konim kupu van jir, kupu 
loli meter para kulu, para rieni ligi nanu ga mi malik, 

18 van rege nanu ga mi mor, ko rege derteren se Setan, 
van ji Atua, ko para lai netelasien ne nololien ga mi 
sij, ko para lai nanu ser rege niri ga mara uokuok 

ig suri nosurien rege inu. Suri nanu gel, O numal 
Acripa, nu sete nu musmus bu loli nanu ga nelesien ne 

20 melerin : nu oerai e niri Damaskus uomo, ko niri 
Jerusalem, ko rege vanu jili ne Judia, ko rege Jentail 
niri, ga nolo niri pu lulului ko para rieni van ji Atua, 
ko para loli majigen, eres rege niri ga nolor olulului. 

21 Suri nanu gel Ju niri ara totoni nu ree^e tempel, ko 

22 ara marog para reviji pinik. Mianko nu lai derteren 
ga mi vel ji Atua evini, nu nu tur ejepari leligen, nu 
oerai suri, rege niri ga ualili ko niri ga mi lep, sete 
nu oerai nanu mu nij, nu oerai ranu ga profet niri, ko 

23 Moses, ara oerai para vini ; evi ga Kristo pu rogi pi 
sij, ko ni uomo ne niri jili pi mera lii^i niri ga mara 
mij, ko pi vuisuiseni muron tevi delug, ko Jentail 
niri. 

24 Ko ni erij erijen sen erepok, Festus oerai, drilan 
evan mari, Pol, nik ku legeleg, nuroguasien elep som, 

25 ololi legelegen som otoi. Ko Pol oerai, Nu sete nu 
legeleg, Festus ga mi res ; ejici, nu rij erijen uretunen, 

26 ko nanu ga mi mauos. Ko kig orogi uasi nanu gel niri, 
ko nu rij elimijer tevi ni : nu rogi uasi nanu gel 
niri sete san etebitebi e ni ; sete ara loli nanu nen rege 

27 nutu ga mara tebitebi. Numal Acrina nik ku osuri pro- 

28 fet niri, rekga ejici? Nu rogi uasi nik ku osuri. Ko 
Acripa oerai e Pol, reiere neiarien ga ualili, nik ku 

29 marog kupu loli nu be vi Kristian. Ko Pol oerai, Nu 
verus Atua, pora neiarien ualili rekera elep, sete nik 
kupu san, ejici, niri jili ga mara rogi nu leligen, para 
sorsan e inu, ko dil ne kaien gel para jici reger. 

30 Ko kig otur evi mari, ko numal, ko Bernisi, ko 

31 jinib niri ga mara lik teviri : mianko ara ivel, ara rij 
tevi niri, ara oerai, Merel sete ololi nanu san ni pi 

32 mij suri, rekga para kai totoni suri. Ko Acripa 
oerai e Festus, Pora merel sete oerai Sisar pe rij suri, 
drapa ligeligi ni pi vel. 



27 Mianko ara oerai kem namba sa rege drav, nan-bi 

van Itali, ara lai Pol ko jinib ne kaien sopuon keli, 

tevi senturion san nisen Julius,, ne melig ne Acastas. 

2 Ko nama sa rege drav san ne Adramitium, ga oto muri 

pu oulu nambin, pi van rege vanu niri ne galu Esia, 

ko oulu nambin, ko Aristarkus, meri ne Masedonia ne 

3 Tesalonaika ebitevi kem. Ko mevi nen nama ejepari 
Saidon : ko Julius ololi eres tevi Pol, ko eligeligi ni pi 

4 van ji selen niri, pu mosi sopuon. Ko nama oulu keli 

nambin, nama kali ree^e deuvjen Saiprus, suri ga lig 

5 isij. Ko nama oulu nambin rege dis ga mu to muri 
Silisia ko Pamfilia, ko nama van Maira, gaim san ne 

6 Lisia. Rege nutu nen senturion elesi drav san ne 

7 Aleksandria, ga pi van Itali ; ko eligi kem regen. Ko 
drav oulu emijemij nambog elep, ko ara majig elep 

ara loli evan no Naidus, ko li^ isij, sete nama loli 
uasi namba van, ko nama oulu nambin rege deuvjen 

8 Krit, rege no Salmone ; ko nama majig elep nama oulu 
kali gaut, nama van vanu san nisen Sal Emalum ; oto 
muri gaim san nisen Lasea. 

9 Ko nama lik nambog elep, ko sete eres drav pu oulu, 
suri daron ga Mara vil asipa. Ko Pol evuisuiseniri, 

10 oerai e niri, Numal niri, nu rogi uasi pora drap su, 
drapa lokoloksi, ko drana loli nanu pi lep para jijici, 
nanu ga mu to rege drav, ko mauren se ker pu to tevi. 

11 Ko Senturion ororomi, erijen se kapten, ko meri ga 

12 drav nen evi sen, uomo ne nanu ga Pol oerai e. Suri 
sal nen sete eres ga para lik regen, rege daron melas, 
niri elep ara oerai eres drav pu oulu ligi, pora para 
loli uasi para jepari Feniks. ko para lik regen, rege 
daron melas, evi sal san ne Krit, oto emauos e droueli 

13 ko naun. Mianko narosin eser bembelen, niri ara 
roromi pi repe ga mara oerai, ko ara uosi agkor, ko 

14 oulu jeli Krit, oulu muri gaut. Ko daron sete elep lig 
ga mi ravij, nisen Eurakuilo, eser ^aut vini ko ereviji: 

15 ko elai drav nen, ko drav sete ololi uasi pi mauos e 

16 lig, ko nama rieni, ko nama oulu suri lig. Ko oulu 
rege noru ne nurur ga ualili san, nisen Kauda, nama 

1/ majig eterter ko nama loli uasi nama uosi boat: ko 

ara uosi mari, mianko ara kai totoni drav dil e, ko ara 

medutu drav pi van rege Sirtis. ara lai tueni nambin ko 

18 oulu naun. Ko nama majie elep rege lig ga mi lep, 

ko mevi nen ara sorotueni nanu ga mu to rege drav ; 

19 ko nambog itulin niri ara uosi nanu ne drav, ko ara 

20 sorotueni. Mianko sete nama lesi nial ko moju 
nambog elep, ko lig eravij elep rege kem, ko 

21 neteravien ga kem namba maur osu jili. Ko ara lik 
namboe: elep ko sete ara aan, Pol otur rege livu niri, ko 
oerai, Numal niri, eres ga kami kapa rogi nu bognevis, 
ko sete kapa iveligi Krit, ko drav eel sete pisij, ko 

22 nanu sete para jijici. Ko leligen ok nu eiari kami kapa 
rogi pi res: suri ga sete kami san oi mij, drav esan 

23 pi jijici. Natamupog gel agelo se Atua ga nu 
nu vi sen, ko nu loli majip^en sen, otur tevi inu, oerai, 

24 Sete kupu medutu Pol ; nik kupu tur rege no Sisar : ko 
kupu lesi, Atua elai tevi nik niri jili ga mara esa tevi 

25 nik, Suri nanu gel, numal niri, kapa rogi pi res: nu 
nu osuri Atua, pi retnali pi repe ga mu oerai e nu. 

26 Ko nanu gel, drav pi mauor rege nurur san. 

2/ Mianko nambog ^segavul dromon ivij evini, lig 
ereviji kem rege dis Adria, erepe natamirag, jinib ne 

28 drav ara roromi evini muri vanu san; ko ara jumbuli 
dil, ko ara lesi fa torn gavul eru ; ko bembelen keli ara 

29 jumbuli dil ko ara lesi fatom esegavul dromon elim. Ko 
ara medutu drav pi van gaut, nutu ga nevut mu toi, 
ara jumbuli agkor ivij rege batun drav, ko ara lik 

30 terai nataperin. Mianko jinib ne drav ara nej para 
oulu ligi drav nen, ko ara jumbuli boat van rege dis, 
ara oerai para jumbuli agkor rege no drav, ko Pol oerai 

31 e senturion ko jinib nuval niri, Pora niri para iveligi 

32 drav kami sete kapa loli uasi pi maur. Ko jinib 
nuval niri ara teve tueni dil ne boat, ko ara ligeligi pi 

33 vitan. Ko oto muri nataerin Pol eiari niri para lai 
nanen sopuon, oerai, Lelieren evi nambog esegavul 
dromon ivij ga kami kama lik, ko sete kama aan, sete 

34 kama lai nanu sopuon, Ko nu eiari kami kapa lai 
nanen sopuon : suri mauren se kami : sete jomera batu 

35 kami san pi jijici. Ko ni oerai nanu gel, ko elai 
bred sopuon, ko erij eres tevi Atua suri, rege no niri 

36 jili: ko otopoi otovi, ko aan. Ko niri jili nolor eres, 

37 ko niri ara lai nanen. Ko nemui kem jili ga nama 
lik rege drav nen, ogut varu bulen gavul ambut dromon 

38 ouon. Ko niri ara aan jili, ara loli drav isisaro, 

39 ara sorotueni uit van rege dis. Mianko nataerin, 
niri sete ara lesi uasi vanu nen : ko ara lesi bulojin 
san, galu nen eres, ko ara sopue pora nara loli uasi 

40 drav pu oulu van regen. Ko ara sorotueni dil ne 
agkor niri, ara iveligiri re^e dis, ko ara telasi dil ne 
niuos uolu niri : ko ara uosi nambin uomo nen, pi lai 

41 lig, ko oulu van gaut. Ko evan re<?e nutu san ga dis 
eru oro seuit, drav evan gaut : ko non ereviji, ko otur 
eterter, ko daptap e^a mara elep ololi batun emauor. 

42 Ko jinib nuval niri ara sopue oara reviji pini jinib ne 
kaien niri, pora bijici niri nara eloe, ko para oulu. 

43 Ko senturion emarog pu loli Pol pi maur, ejige niri ; 
oerai niri ga mara eloe uas para jumbul, ko para 

44 ouomo gaut: ko niri ga mara vitu, sopuon rege niriv, 
ko sopuon rege nanu ne drav. Ko eremali erepel, 
niri jili ara van gaut ara maur. 



28 Mianko nama van gaut, nama ro^i uasi nurur nen 

2 evi Melita. Ko jinib nen ara loli eres elep tevi kem : ara 
loli namb oror, ko ara tekai kem jili. suri naus us ko 

3 melas. Ko Pol eseraki namb sopuon, ko eligi rege 
namb ga mi en, numet ga mi sij san orogi otutun, ko 

4 evini, ko.aji totoni neveren. Ko jinib nen niri ara lesi 
numet nen orul rege neveren, niri ara oerai e niri, 
Uretun merel evi jinib ea mi reviji pini jinib, ko oulu 

5 ligi dis, ko Justis sete pi ligeligi ni m maur. Ko ni 
ouereleni numet nen van reee namb, ko sete orogi isij. 

6 Ko niri ara roromi ni pu sol, rekga pu uajeni pi mij 
pigavil : ko ara lik terai eperiv, ko sete ara lesi nanu 
san isij evan regen, nolor ara rieni, ko ara oerai ni 
evi atua san. 

7 Oto muri nutu nen, dan sopuon otoi, se Pablias, 
numal ne nurur nen ; ni etekai kem ko emetemete kem 

8 eres nambog itul. Ko Pablias tata sen ematur emsi, 
mesien doualul ko osusuari : ko Pol evan jin, ko everus, 

9 ko eligi neveren regen, ko ololi emaur. Ko nanu gel 
osu, niri jili ga mesien oto reger rege nurur nen, ara 
vini, ko ara maur ; ko niri ara loli eres tevi kem, nanu 

ID elep: mianko kem nama ivel, ara licri rege drav nanu 
jili ga kem namba tori. 

1 1 Ko navul itul osu, kem nama oulu nambin rege drav 
san ne Aleksandria, drav nen oto rege nurur nen rege 

12 daron melas, nisen Melu Noroman. Ko nama vut 

13 Sairakus, ko nama lik nambog itul. Ko nama ivel, 
nama oulu evail, ko nama van Rejium: ko nambog 
sansan osu, naru eser, ko mevi nen nama van 

14 Puteoli : ko nama lesi tuar niri, ko ara iari kem namba 

15 lik nambog pi ambut : mianko nama van Rom. Rege 
vanu nen, tua niri ara rogi suri kem, ara vini ara seuit 

. kem, rege Nutu ga mara kouloul se Apius, ko Nairn 
itul: ko Pol elesi niri, ni erij eres tevi Atua, ko nolon 
eterter suri. 

16 Mianko kem nama van Rom, ara ligeligi Pol pe Hk, 
ni esan, tevi jinib moramoru ga mi metemete ni. 

17 Mianko eremali erepel, nambog itul osu ni everus 
korotoni jinib ga mi lep niri rege Ju niri : ko niri ara 
lik koroti, ni oerai e niri, tuak niri, nu sete nu loli 
nanu san rege delug, ko rege nololien se tata se ker, 
ko ara ligi nu rege naim ne kaien Jerusalem, ko ara 

18 lai nu van rege nevere jinib Rom niri: ko niri ara rij 
suri nu, ara marog para ligeligi nu be vel, suri ^a sete 

19 nanu san oto regek, nu be mij suri. Ko Ju niri ara 
rij suri, ara loli nu nu oerai e Sisar ; sete nanu san 

20 otoi ga be rij pi sij suri batun vanu suk. Suri nanu 
gel nu eiari kami, kapa lesi nu, ko kapa rij tevik : 
suri neteravien ne Israel, ara kai totoni nu dil nevut 

21 gel. Ko niri ara oerai e ni, Niri Judia sete ara uli 
naul tevi kem suri nik, ko tua niri sete ara vini para 

22 oerai lilani, rekga para rij nanu san isij suri nik. Ko 
kem nama marog namba rogi e nik nanu ga nik 
ku roromi: suri korotian nen, kem nama rogi uasi 
niri jili ara rij isij suri. 

23. Ko niri ara ligi nambogr san, ko niri elep ara vini 
jin lolo aim sen ; ko ni evuisuiseni niri, ko erij suri 
batun vanu se Atua, ko ololi niri ara osuri lesu, rege 
erijen lilani se Moses, ko rege profet niri, nata 

24 mururupog ejepari nata miriverivi. Ko niri sopuon 
ara osuri erijen ga mu oerai, ko sopuon sete ara 

25 osuri. Mianko niri sete ara roromi nanu sansan, ko 
ara ivel, evitu ga Pol oerai e erijen san, Nemuin On 

26 erij eres e Aisea profet, tevi tata se kami, oerai, 

Kupu van ji jinib gel niri, ko kupu oerai, • 
Kapa rogi nurogien, ko sete kapa rogi uasi; 
Ko kapa lesi nelesien, ko sete kapa lesi uasi: 

27 Nolo jinib gel isij, 
Ko boror ouonouon^ 
Ko meter ara pil ; 

Pora para lesi rege meter, 
Ko para rogi rege boror, 
Ko para rogi uasi nolor, 
Ko para rieni keli, 
Ko bu loli niri para maur. 

28 Ko kami kapa ro^i uasi suri, Atua elai mauren sen 
gel tevi Jentail niri: ko niri oara rogi. 

UAtUN 2g. 



30 Ko ni elik sia eru osu lolo aim ga ni ouli, 

31 ko etekai niri jili ga mara vini jin, evuisuiseni batun 
vanu se Atua, ko oerai lilani nanu suri Numal lesu 
Kristo, metuen ejici, ko sete san ejige ni. 

